title: Abigail Adams

text: Abigail Smith ei saanut lainkaan muodollista koulutusta, vaan hänen perheensä opetti hänet lukemaan. Nuorena hän pääsi kuitenkin tutustumaan laajasti erilaisiin tieteenaloihin isänsä ja isoisänsä kirjastojen kautta.


title: Abigail Adams

text: Abigail Smith ja tuolloin lakimiehenä toiminut John Adams menivät naimisiin 25. lokakuuta 1764. Pari sai yhteensä kolme poikaa ja kaksi tytärtä, joista yksi, John Quincy, nousi myöhemmin isänsä jalanjäljissä presidentiksi. John Adamsin noustessa presidentiksi vuonna 1897 Abigail Adamsista tuli Yhdysvaltain ensimmäinen nainen. Ensimmäisenä naisena Abigail omaksui emännän roolin, minkä lisäksi hän osallistui aktiivisesti politiikkaan vastustamalla äänekkäästi federalistista puoluetta. Presidenttiparin muuttaessa vuonna 1800 asumaan vastavalmistuneeseen Valkoiseen taloon Abigailista tuli ensimmäinen Valkoisessa talossa asunut ensimmäinen nainen.


title: Abigail Adams

text: Abigail Smith kuoli kotonaan Massachusettsin Quincyssa 28. lokakuuta 1818.


title: BMW 3-sarja (E36)

text: BMW E36 on BMW 3-sarjan kolmannen sukupolven malli, jota valmistettiin vuosina 1990–2001. Se korvasi edeltäneen E30-mallin ja seuraajaksi tuli E46.


title: BMW 3-sarja (E36)

text: BMW E36:n valmistus alkoi vuonna 1990, ja ensimmäisenä esitelty korimalli oli neliovinen sedan. Mallin pyöräntuentana taka-akselilla oli uudenlainen monivarsituettu Z-tyyppinen multi-link-alustaratkaisu, jota oli aiemmin käytetty BMW Z1 -mallissa.


title: BMW 3-sarja (E36)

text: Vuoden 1997 Euro NCAP -kolaritestin tulos jäi vaatimattomaan yhteen ja puoleen tähteen.


title: BMW 3-sarja (E36)

text: Coupé esiteltiin vuonna 1992 ja cabriolet vuotta myöhemmin. Vuonna 1994 tuli täysin uusi korimalli – kolmiovinen hatchback, joka sai nimen Compact. Viimeisenä markkinoille tuli farmarimalli Touring vuonna 1995. Se oli urheilullinen niin sanottu ”elämäntapafarkku”, jonka tavaratila ei ollut erityisen suuri.


title: BMW 3-sarja (E36)

text: Malli sai vuonna 1996 pienen kasvojenkohotuksen, jossa etusäleikköä muutettiin ja vilkuista tuli kirkaslasiset.


title: BMW 3-sarja (E36)

text: Mallisarjaa alettiin korvata asteittain vuodesta 1998 lähtien, kun uusi E46-sukupolvi oli tullut markkinoille. Avomallit pysyivät tuotannossa vuoteen 2000 ja hatchbackit 2001 saakka.


title: BMW 3-sarja (E36)

text: Urheilumalli M3 esiteltiin vuonna 1992. Sitä valmistettiin sedan-, coupé- ja avomalleina. Moottorina oli 3,0-litrainen kuusisylinterinen rivimoottori, joka tuotti 285 hevosvoimaa tehoa. Vuonna 1995 moottori vaihtui 3,2-litraiseksi (320 hv) ja manuaalivaihteistosta tuli kuusiportainen.


title: Kalle Taimi

text: Kalle Taimi (s. 27. tammikuuta 1992 Turku) on suomalainen jalkapalloilija. Pelipaikaltaan hän on oikea laitapuolustaja. Taimi edustaa Veikkausliigassa pelaavaa FC Lahtea.


title: Kalle Taimi

text: Taimi edusti vuosina 2011–2014 SJK:ta, jossa hän pelasi kaudella 2011 18:ssa Kakkosen ottelussa ja kausina 2012–2013 yhteensä kahdeksassa Ykkösen ottelussa. Lisäksi Taimi pelasi kausina 2013–2014 yhteensä 32 Kakkosen ottelua seuran kakkosjoukkueessa Kerho 07:ssä. Elokuussa 2014 hän pelasi viisi Ykkösen ottelua lainalla Jipossa.


title: Kalle Taimi

text: Kaudeksi 2015 Taimi siirtyi Ykkösessä pelaavaan PS Kemiin, jossa pelasi kauden aikana 26 sarjaottelua joukkueen voittaessa sarjan. Ensimmäisen pääsarjaottelunsa Taimi pelasi 19. kesäkuuta 2016, kun PS Kemi hävisi vieraissa IFK Mariehamnille 0–2.


title: Paavo Jokinen (jalkapalloilija)

text: Paavo Jokinen (s. 30. elokuuta 1996) on suomalainen jalkapalloilija. Pelipaikaltaan hän on oikea laitalinkki. Jokinen edustaa Veikkausliigassa pelaavaa PS Kemiä.


title: Paavo Jokinen (jalkapalloilija)

text: Jokinen pelasi kaudella 2015 TP-47:ssä 24 Kakkosen ottelua, joissa hän teki yhden maalin. Kaudeksi 2016 Jokinen siirtyi Veikkausliigassa pelaavaan PS Kemiin, jossa hän pelasi ensimmäisen pääsarjaottelunsa 4. toukokuuta, kun PS Kemi hävisi vieraissa KuPS:lle 0–2.


title: Hitachi Zōsen

text: Hitachi Zōsen () on japanilainen teollisuusyritys, joka valmistaa muun muassa jätteenkäsittelylaitteita, teollisuuslaitoksia ja -laitteita. Yritys lopetti telakkateollisuuden toimintonsa vuonna 2002.


title: Hitachi Zōsen

text: Brittiläinen Edward H. Hunter perusti 1. huhtikuuta 1881 Osaka Iron Worksin () Osakaan valmistaakseen terästeollisuuden tuotteita ja aluksia. Hunter oli saapunut Japaniin jo 1865 ja hän oli ollut perustamassa Onohaman telakkaa Kobeen ennen siirtymistään Osakaan. Uusi telakka perustettiin Nakatsu ja Aki jokien yhtymäkohtaan, missä oli mahdollista valmistaa alle 1 000 tonnin aluksia. Telakan ensimmäinen alus "Hatsumaru" laskettiin vesille 1882. Hunter pyrki luomaan itsenäisesti toimimaan kykenevän yhtiön, joten se valmisti höyrykoneita, kattiloita ja muita aluksilla tarvittavia laitteistoja.


title: Hitachi Zōsen

text: Telakan laajennusosa valmistui Ajin alajuoksulle Sakurajimaan vuonna 1900 ja siellä voitiin valmistaa suurempia aluksia. Ensimmäinen Japanissa valmistettu öljytankkeri 531-tonnin "Toramaru" laskettiin vesille 1908 telakalta.


title: Hitachi Zōsen

text: Yrityksen seuraava telakka avattiin Hiroshiman Innoshimassa vuonna 1911. Telakkaan liitettiin Bingon telakka 1919, Harada Shipbuilding Works 1920 ja Hikijima Dockyard 1924. Useat Osakan ja sen ympäristön terässilloista olivat yhtiön suunnittelemia ja valmistamia. Yhtiö laajensi 1924 toimintaansa vesisähkövoimalaitoksiin.


title: Hitachi Zōsen

text: Yhtiö organisoitiin uudelleen 1934, kun se joutui osaksi Nissan Zaibatsua. Samalla se nimettiin uudelleen K.K. Nihon Sangyo Osaka Tekkoshoksi.


title: Hitachi Zōsen

text: Toisen maailmansodan aikana yhtiö avasi uuden telakan Kanagawaan ja se osti Mkaishiman telakan 1943, jolloin yhtiö vaihtoi nimekseen Hitachi Zosen Corporation 1943.


title: Lentopallo kesäparalympialaisissa 2016

text: Istumalentopallossa kilpailtiin Rio de Janeiron 2016 kesäparalympialaisissa 11:tta kertaa. Kilpailut käytiin 9.–18. syyskuuta. Sekä miehille että naisille oli omat turnaukset. Kumpaankin turnaukseen osallistui 8 maata. Kilpailut käytiin Riocentrossa. Naisten turnauksen voitti Yhdysvallat ja miesten turnauksen Iran.


title: Lentopallo kesäparalympialaisissa 2016

text: Istumalentopallossa urheilijat ovat kahdessa vammaluokassa. Täysivammaisissa (D) on sellaiset lentopalloilijat, joilla on esimerkiksi alaraaja-amputaatio, huomattavasti heikentynyt lihasvoima tai alaraajojen toimintakyky. Minimivammaisissa (MD) on sellaiset urheilijat, joilla on esimerkiksi yhden nilkan amputaatio, sormien amputaatioita tai heikentynyt lihasvoima alaraajoissa.


title: Hira (1923)

text: Hira () oli keisarillisen Japanin laivaston 1924 valmistunut Seta-luokan tykkivene.


title: Hira (1923)

text: Alus tilattiin Mitsubishin telakalta Kobesta osana vuoden 1920 hankintoja. Sen köli laskettiin 15. elokuuta 1921 ja alus laskettiin vesille 14. maaliskuuta 1923. Se valmistui 24. elokuuta.


title: Hira (1923)

text: Alus luokiteltiin 30. toukokuuta 1931 toisen luokan tykkiveneestä tykkiveneeksi. Se poistettiin alusluettelosta 30. syyskuuta 1945 ja alus romutettiin vielä samana vuonna.


title: Hozu (1923)

text: Hozu () oli keisarillisen Japanin laivaston 1924 valmistunut Seta-luokan tykkivene.


title: Hozu (1923)

text: Alus tilattiin Mitsubishin telakalta Kobesta osana vuoden 1920 hankintoja. Sen köli laskettiin 15. elokuuta 1921 ja alus laskettiin vesille 9. huhtikuuta 1923. Se valmistui 7. marraskuuta.


title: Hozu (1923)

text: Alus luokiteltiin 30. toukokuuta 1931 toisen luokan tykkiveneestä tykkiveneeksi. Alus upposi ilmahyökkäyksessä 5. joulukuuta 1944 ja se poistettiin alusluettelosta 10. toukokuuta 1945. Aluksen hylky romutettiin vielä vuonna 1945.


title: Tokion kaupunki

text: Tokio () on Japanin entinen kaupunki, joka kuului Tokion prefektuuriin (). Kaupunki oli olemassa Japanin kuntalaitoksen perustamisesta lähtien vuodesta 1889 vuoteen 1943 saakka, kun se lakkautettiin ja perustettiin uusi prefektuuritason hallintoalue Tokion metropoli. Tokion kaupungin alue vastaa nykyisen metropolin 23:a erillisaluetta.


title: Tokion kaupunki

text: Alun perin kaupunki koostui viidestätoista suuralueesta ("ku"), ja vuonna 1908 siellä oli 1 588 119 asukasta. Vuonna 1932 siihen liitettiin 82 ympäristön kuntaa, joista muodostettiin 20 uutta suuraluetta. Silloin Tokiosta tuli maailman toiseksi suurin kaupunki, jossa oli vuonna 1935 jo lähes kuusi miljoonaa asukasta. Ennen kaupungin lakkautusta toisen maailmansodan keskellä asukasmäärä nousi 6 778 804 henkeen vuonna 1940. Kaupungin pinta-ala kuntaliitoksen jälkeen vuonna 1933 oli 478,60 neliökilometriä.


title: Pöytätavat

text: Pöytätavoilla tarkoitetaan pöydän ääressä ruokaillessa ylläpidettäviä käyttäytymismalleja, joilla parannetaan kaikkien paikalla olevien ruokailijoiden viihtyvyyttä. Ne ovat siis eräänlaisia kirjoittamattomia sääntöjä. Klassisimpia esimerkkejä pöytätavoista ovat esimerkiksi länsimaissa kyynärpäiden pitäminen poissa pöydältä, hiljaisuus tai mahdollisen keskustelun pitäminen rauhallisena, sekä yleinen siisti käytös. Aasiass aon taas monia sääntöjä esimerkiksi sormin syömisestä tai syömäpuikkojen käytöstä.


title: Waasland-Beveren

text: Koninklijke Voetbalclub Red Star Waasland-Sportkring Beveren, tunnetaan nimellä Waasland-Beveren, on belgialainen jalkapalloseura Beverenin kunnasta. Seuran edustusjoukkue pelaa maan pääsarjassa Jupiler Pro Leaguessa.


title: Waasland-Beveren

text: Waasland-Beveren pelaa kotiottelunsa Freethiel Stadionilla, jonka kapasiteetti on 13 290 katsojaa.


title: Waasland-Beveren

text: Seura perustettiin vuonna 1936 nimellä FC Red Star Nieuwkerken-Waas. Vuonna 1944 se muutti nimensä FC Red Star Haasdonkiksi ja vuonna 1986 nimeen lisättiin etuliite Koninklijke. Vuonna 2002 seuran nimi muuttui muotoon Koninklijke Voetbalclub Red Star Waasland. Vuonna 2010 KSK Beveren liittyi seuraan, jolloin muodostui Koninklijke Voetbalclub Red Star Waasland-Sportkring Beveren.


title: John Bray

text: John Bray (19. elokuuta 1875 Middleport – 18. heinäkuuta 1945 San Francisco) oli yhdysvaltalainen keskimatkojen juoksija ja olympiamitalisti.


title: John Bray

text: Bray osallistui olympialaisiin kerran, vuonna 1900 Pariisissa. Hän osallistui 1 500 metrin juoksuun, jossa saavutti pronssia. Lisäksi hän oli mukana 800 metrin juoksussa, jossa sijoittui finaalin kuudenneksi. Bray juoksi ennätyksikseen 800 metrillä 1:55.3, 1 500 metrillä 4:09.2 sekä mailin juoksussa 4:43.6; kaikki vuonna 1900.


title: Rock ’n’ roll painajainen

text: Rock ’n’ roll painajainen on rockyhtye Räjäyttäjien kuudes studioalbumi. Se julkaistiin alun perin kasettiformaatissa 26. syyskuuta 2014. Marraskuussa Jussi Lehtisalon levymerkki Full Contact julkaisi albumin CD- ja LP-formaateissa.


title: Rock ’n’ roll painajainen

text: Albumi sai positiivisen vastaanoton. Soundin Pekka Laine antoi albumille neljä tähteä viidestä ja sanoi albumin olevan omaleimaista ja toimivaa rock'n'rollia ja sen ainoan heikon kohdan olevan sen lyhyys. Myös Desibelin Heikki Väliniemi kehui musiikin iskevyyttä ja erityisesti arvaamattomuutta. Rumban Oskari Onninen sanoi kokonaisuuden nousevan tasapaksujen sävellystensä yläpuolelle.


title: John McLean (yleisurheilija)

text: John Frederick McLean (10. tammikuuta 1878 Menominee – 4. kesäkuuta 1955) oli yhdysvaltalainen yleisurheilija ja olympiamitalisti. Hänen päälajejaan olivat 110 metrin aitajuoksu, pituushyppy sekä kolmiloikka.


title: John McLean (yleisurheilija)

text: McLean osallistui olympialaisiin kerran, vuonna 1900 Pariisissa. Parhaiten hän menestyi 110 metrin aitajuoksussa, jossa saavutti hopeaa. Lisäksi hän oli mukana pituushypyssä, jossa sijoittui finaalin kuudenneksi. McLeanin oli tarkoitus kilpailla Pariisin olympialaisissa myös vauhdillisessa että vauhdittomassa kolmiloikassa, mutta näihin lajeihin hän ei osallistunut.


title: John McLean (yleisurheilija)

text: Ennätyksikseen McLean teki pika-aidoissa 15,5 vuonna 1900 sekä pituushypyssä tuloksen 701 vuonna 1898.


title: Glyptodontit

text: Glyptodontit ("Glyptodontidae") olivat jättimäisiä vyötiäisensukuisia nisäkkäitä.


title: Glyptodontit

text: Ne kehittyivät Etelä-Amerikassa 20 miljoonaa vuotta sitten mutta levittyivät Pohjois-Amerikan eteläosiin noin 2,5 miljoonaa vuotta sitten kun Panamankannas muodostui. Glyptodontit tunnetaan myös ”jättiläisvyötiäisinä” tai ”suurvyötiäisinä”, vaikka jättiläisvyötiäinen ("Priodontes maximus") on yksi nykyisin elävistä varsin pienikokoisista vyötiäislajeista.


title: Glyptodontit

text: Jotkut lajit kasvoivat auton kokoiseksi. Suurin laji "Doedicurus clavicaudatus" kasvoi jopa neljä metriä pitkäksi. Niitä peitti paksu suojakuori, joka koostui luulevyistä sniiden nahkassa.


title: Glyptodontit

text: Glyptodonttien kuoret olivat uskomattoman painavat. Ne saattoivat painaa jopa 500 kiloa, eli 20 prosenttia eläimen kokonaispainosta.


title: Suotajärvi

text: Suotajärvi (SYKE:n järvinumero 14.427.1.001) on Viitasaarella sijaitseva pienehkö järvi Suovanlahden kylässä. Se kuuluu Kymijoen päävesistöön ja sen Viitasaaren reittiin. Järven vesi on lievästi rehevöitynyttä. Vesi laskee noin kilometrin mittaista Myllyjokea pitkin etelään Keiteleen Suovanlahteen.


title: Vartiolaiva Turva

text: VL Turva on Rajavartiolaitoksen vuonna 2014 käyttöön ottama ulkovartiolaiva. Ympärivuotiseen käyttöön suunniteltu alus on 95,9 m pitkä ja 17,4 m leveä ja se voi käyttää polttoaineenaan dieselöljyn lisäksi nesteytettyä maakaasua (LNG).


title: Vartiolaiva Turva

text: Turvan sijoituspaikka on Suomenlahden merivartiosto Upinniemessä. Merirajan vartionnin ja valvonnan lisäksi Turva voi osallistua muun muassa meripelastustehtäviin ja öljyntorjuntaan. Laiva suunniteltiin yhteistyössä Suomen Ympäristökeskuksen kanssa. Aluksessa on 1000 m kerätyn öljyn tankki sekä 200 m kemikaalitankki.


title: Niko Laakkonen

text: Niko Laakkonen (s. 15. kesäkuuta 1988 Varkaus) on suomalainen jääkiekkoilija, joka pelaa SM-liigajoukkue Mikkelin Jukureissa. Hän on pelipaikaltaan oikea laitahyökkääjä.


title: Niko Laakkonen

text: Laakkonen on Siilinjärven Hockey-Teamin kasvatti. Hän siirtyi juniorina sittemmin Kalevan Palloon, jossa Laakkonen voitti kauden 2007–2008 päätteeksi A-nuorten Suomenmestaruuden. Kaudeksi 2009–2010 hän siirtyi vuoden mittaisella sopimuksella Mestis-joukkue Savonlinnan Pallokerhoon. Elokuussa 2009 Laakkonen sai harjoitusottelussa jalkaansa hiertymän, jossa hänellä todettiin verenmyrkytys, joka piti Laakkosen sivussa aina lokakuulle asti. Hän pelasi tulokaskautensa aikana 30 runkosarjaottelua tehopistein 3+1=4. Kaudella 2010–2011 Laakkonen teki runkosarjassa 25 tehopistettä. Kaudella 2011–2012 hän nousi SaPKon varakapteeniksi ja jakoi tehoilla 14+17=31 joukkueen sisäisen maalipörssin voiton Toni Hyvärisen kanssa sekä sisäisen pistepörssin toisen sijan Ville Eskelisen kanssa.


title: Niko Laakkonen

text: Kaudella 2012–2013 Laakkonen voitti SaPKon sisäisen piste- ja syöttöpörssin tehoilla 11+24=35 sekä jakoi sisäisen tehotilaston voiton Tuomas Muhosen ja Ville Hyvärisen kanssa lukemalla +3. Hänet nimettiin myös Pohjoisen joukkueeseen Mestis Hockey Dayn tähdistöotteluun, josta Laakkonen joutui kuitenkin jäämään sivuun.


title: Niko Laakkonen

text: Laakkonen siirtyi kaudeksi 2013–2014 Mikkelin Jukureihin. Hän oli tehoilla 17+16=33 joukkueen paras maalintekijä ja jakoi sisäisen pistepörssin toisen sijan Jesse Rohtlan kanssa edellään vain Toni Jalo. Pudotuspeleissä Laakkonen jakoi Jukureiden sisäisen pistepörssin voiton Jalon ja Pentti Nöyräsen kanssa tehoilla 3+10=13. Hän voitti kauden päätteeksi Mestis-hopeaa. Kahden seuraavan kauden päätteeksi Laakkonen voitti Mestiksen-mestaruuden. Kaudella 2015–2016 Laakkonen nousi Jukureiden varakapteeniksi. Syyskuussa 2015 seura ilmoitti hänen jatkavan joukkueessa vuoden mittaisella sopimuksella, kun Jukurit siirtyi pelaamaan SM-liigaan kaudeksi 2016–2017.


title: Niko Laakkonen

text: Kauden 2016–2017 Laakkonen aloitti yhden ottelun lainasopimuksella Mestiksen nousijajoukkue Iisalmen Peli-Karhuissa, jossa hän pelasi kauden aikana kaikkiaan seitsemän ottelua. Laakkonen teki Jukureissa SM-liigadebyyttinsä 7. lokakuuta 2016 vieraissa Pelicansia vastaan. Hän sai ottelussa jääaikaa 10.34 minuuttia. Laakkonen sai myös yhden kahden minuutin jäähyn koukkaamisesta. Hän teki tulokaskautensa aikana 34 runkosarjaottelussa kolme syöttöpistettä.


title: Niko Laakkonen

text: Laakkonen valmistui tradenomiksi Etelä-Savon ammattiopistosta vuonna 2013.


title: Jaana Nyström

text: Jaana Nyström (s. 1961) on jyväskyläläinen some-kouluttaja, jolla on 1,5 miljoonaa seuraajaa Google+-palvelussa.


title: Jaana Nyström

text: Jaana Nyström on yrittäjäperheen tytär, jolta jäi aikanaan kesken sekä kauppaoppilaitos että lukio. Hän muutti Jyväskylästä Helsinkiin, jossa hän työskenteli Stockmannilla ja huonekaluliikkeen myymäläpäällikkönä. Käytyään parin kuukauden matkaopaskoulutuksen Mallorcalla hän työskenteli 7 vuotta Aurinkomatkojen matkaoppaana Italiassa, Kyproksella, Kreikassa, Espanjassa, Portugalissa, Tunisiassa, Marokossa ja Thaimaassa. Opasuran seurauksena Nyström puhuu kymmentä kieltä.


title: Jaana Nyström

text: Palattuaan Suomeen hän sai työpaikan virkailijana jyväskyläläisestä Helin Matkat-matkatoimistosta. Hän eteni tuotantopäälliköksi ja suunnitteli muun muassa useat yrityksen nettisivut ja tuotti kaiken sisällön näihin. Haalittuaan itselleen 2,5 ihmisen työt hänelle tuli keväällä 2010 työperäinen masennus, minkä jälkeen hän irtisanoutui.


title: Jaana Nyström

text: Voimien palauduttua Nyström osallistui yrittäjyyskurssille ja innostui sosiaalisesta mediasta, etenkin Googlen vuonna 2011 lanseeraamasta Google+-palvelusta. Google huomasi sen, miten Nyström auttoi muita käyttäjiä ja nimitti Nyströmin yhdeksi Top Contributor -asiantuntijakseen, joiden seuraamista Google+ suosittelee uusille käyttäjilleen. Nyström perusti Gplussa-yrityksensä vuonna 2012


title: Voimanosto kesäparalympialaisissa 2016

text: Voimanostossa kilpailtiin Rio de Janeiron 2016 kesäparalympialaisissa 9:tta kertaa. Kilpailut käytiin 8.–14. syyskuuta. Eri sarjoja oli yhteensä 20, joista kymmenen oli naisille ja kymmenen miehille. Kilpailut käytiin Riocentrossa. Voimanostoon osallistuivat sellaiset urheilijat, joilla on vammoja alaraajoissa tai lantiossa. Kilpailumuotona oli penkkipunnerrus.


title: Pikku-Ahvenisto

text: Pikku-Ahvenisto on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pikku-Ahvenisto on osa Vihnusjärven valuma-aluetta.


title: Pikku-Ahvenisto

text: Järvi on 500 metriä pitkä, 200 metriä leveä ja sen pinta-ala on 6,0 hehtaaria. Se sijaitsee Ylöjärvenharjulla ja on syvyydestään päätelleen mahdollisesti suppa. Pohjoisranta on muita rantoja jyrkempi, mutta järven ympäristössä on runsaasti harjualueelle tyypillisiä korkeusvaihteluja. Järven itäpäässä on rannan tuntumassa pieni saari. Järveen laskee vain yksi oja, joka tuo Iso-Ahveniston ja läheisen ojitetun metsän kuivatusvesiä. Järvellä ei ole omaa laskuojaa, ja vedet hupenevat suotumalla harjualueen pohjaveteen. Tästä seikasta huolimatta järvi luetaan kuuluvaksi Vihnusjärven valuma-alueeseen. Veden laskennallinen viipymä järvessä on 244 vuorokautta eli 8 kuukautta. Järven rantaviivan pituus on 1,2 kilometriä. Rantoja kiertää polku. Pikku-Aveniston vapaa-ajan keskus sijaitsee järven itäpäässä, ja siihen kuuluu seitsemän rakennusta. Länsipäässä sijaitsee laavu ja tulentekopaikka. Pohjoisrannat kuuluvat suojelualueeseen, joka seuraa Ylöjärvenharjua 2,5 kilometrin matkan. Järvi itse ei sisälly suojelualueeseen.


title: Pikku-Ahvenisto

text: Järven vedenlaatua on tutkittu vuosina 1985, 1999 ja talvella 2012. Vedenväri on ruskeaa ja se johtuu vedessä olevasta humuksesta. Vesi on hapanta ja sen puskurikyky happamoitumista vastaan on välttävä. Vuoden 1985 tutkimuksissa järvi oli happamoitunut ja sen vesi oli joillekin kalalajeille liian hapanta. Viime aikoina järven happamuustaso on ollut parempi ja puskurikykyä on tullut lisää. Järven ravinnetaso oli talvella 1999 lievästi reheville järville ominainen. Fosforipitoisuus alitti tuolloin rehevien järvien tason (30 mikrogrammaa litrassa vettä eli µg/l). Forsforin pitoisuudet ovat laskeneet vuoden 1985 tasosta. Järven happitilanne oli talvella 2012 erinomainen. Veden happipitoisuus oli 15 metrin syvyydessä melko korkea 6,9 milligrammaa litrassa vettä (mg/l), kun pintavedessä se oli 9,3 mg/l. Järven virkistyskäyttöarvo on hyvä. Jos järvessä on lämpötilakerrostuneisuudesta johtuvia happiongelmia, se voi pudottaa järven virkistysarvoa tyydyttäväksi.


title: Pikku-Ahvenisto

text: Pikku-Ahvenisto on Ylöjärven kaupungin omistama vapaa-aika-alue. Sen keskus on vuonna 1906 valmistunut päärakennus (Paavo Uotila). Laajennusosa (Wivi Lönn) valmistui vuonna 1914. Talo toimii 50 hengen juhlatalona. Erikoisen leiman miljöölle antavat laajat ja paljon työtä vaatineet luonnonkivipengerrykset.


title: Pikku-Ahvenisto

text: Pikku-Ahveniston pohjoisranta on suojelualuetta. Se sijaitsee Ylöjärvenharjulla, Pikku-Ahveniston järven ympärillä. Järven rannalla retkeilijöiden vapaassa käytössä oleva laavu. Kaupungin keskustaan on matkaa noin kolme kilometriä.


title: Pikku-Ahvenisto

text: Ylöjärvi hankki puolet 17 hehtaarin suuruisesta Pikku-Ahveniston tilasta vuonna 1968 Mäkikylän suvulta. Toisen puolen kunta osti 1986.


title: Pikku-Ahvenisto

text: Vuoden 1953 peruskartassa järven nimi kirjoitettiin ”Vähä-Ahvenisto”. Sen rannalla sijaitsi Ahveniston maatila, jonka kolme peltoa olivat järven itä- ja länsipäässä. Vuoden 1960 kartassa sen nimi olikin ”Pikku Ahvenisto”.


title: Paratriathlon kesäparalympialaisissa 2016

text: Paratriathlonissa kilpailtiin Rio de Janeiron 2016 kesäparalympialaisissa ensimmäistä kertaa. Kilpailut käytiin 10.–12. syyskuuta. Eri kilpailumuotoja oli yhteensä 6, jotka oli jaoteltu vammaisuusluokan ja sukupuolen mukaan. Kilpailut käytiin Forte de Copacabanan ympäristössä.


text: Paratriathlonissa on käytössä viisi vammaluokkaa. Pyörätuoli- eli PT1-luokassa, joka on mukana vain miehille, urheilevat sellaiset triathlonistit, jotka pystyvät uimaan, pyöräilevät käsipyörällä ja suorittavat juoksuosuuden kilpapyörätuoleilla. PT1-luokassa kilpailevat sellaisia urheilijoita, joilla on esimerkiksi heikentynyt lihasvoima, alaraajojen amputaatioita ja selkäydinvammoja. Luokissa PT2-4 on sellaisia urheilijoita, jotka pyöräilevät tavallisilla polkupyörillä ja voivat juosta proteesin tai muun apuvälineen kanssa. Juosta saa myös ilman apuvälinettä. Näissä luokissa on sellaisia urheilijoita, joilla on heikentynyttä lihasvoimaa, liikealueiden puutosta, ataksia tai atetoosi. Sekä naisilla että miehillä on luokat PT2 ja PT4. Luokassa PT5, joka järjestetään vain naisille, kilpailevat näkövammaiset urheilijat. Heidän mukanaan on opas. Pyöräilyosuus suoritetaan tandempyörällä.


title: Ahvenisto (täsmennyssivu)

text: Ahvenisto on


title: Scott Derrickson

text: Scott Derrickson on yhdysvaltalainen elokuvaohjaaja ja -käsikirjoittaja, joka on keskittynyt erityisesti kauhuelokuviin. Hänen ohjaamiaan elokuvia ovat muun muassa "Emily Rosen riivaaja" (2005), "Päivä jona maailma pysähtyi" (2008), "Sinister" (2012) ja "Doctor Strange" (2016).


title: Scott Derrickson

text: Derrickson opiskeli kalifornialaisessa Biola-yliopistossa ja sai B.A.-tutkinnot viestinnästä 1989 ja humanistiselta alalta 1990. Sen jälkeen hän opiskeli Etelä-Kalifornian yliopiston elokuvakoulussa.


title: Scott Derrickson

text: Derricksonin esikoisohjaus oli vuonna 2000 suoraan videolle julkaistu "", jonka hän käsikirjoitti yhdessä Paul Harris Boardmanin kanssa. Samana vuonna sai ensi-iltansa myös "", jonka Derrickson ja Boardman käsikirjoittivat. Derricksonin vuoden 2005 ohjaustyö "Emily Rosen riivaaja" osoittautui paljon odotuksia tuottoisammaksi. Sen ansiosta hän sai ohjattavakseen tieteiselokuvan "Päivä jona maailma pysähtyi" (2008), uudelleenfilmatisoinnin 1950-luvun klassikkoelokuvasta "Uhkavaatimus Maalle". Sen jälkeen hänen oli tarkoitus ohjata elokuvasovitus John Miltonin runoelmasta "Kadotettu paratiisi". Vuonna 2010 sen ohjaajaksi valittiin kuitenkin Alex Proyas, eikä liian kalliiksi todettua elokuvaa lopulta toteutettu ollenkaan.


title: Scott Derrickson

text: Derricksonin seuraavia elokuvia olivat "Sinister" (2012) ja "Deliver Us from Evil – Päästä meidät pahasta" (2014). "Sinisterin" jatko-osassa "Sinister 2" (2015) hän toimi vain käsikirjoittajana ja tuottajana. Kesäkuussa 2014 Derrickson kiinnitettiin ohjaamaan Marvel Studiosin supersankarielokuva "Doctor Strange". Se sai ensi-iltansa marraskuussa 2016.


title: Bar Loose

text: Bar Loose on Helsingin Annankadulla toimiva, livemusiikin esiintymispaikkana tunnettu anniskeluravintola, rokkibaari ja yökerho. Alun perin Bar Loose perustettiin vuonna 2002 osoitteeseen Fredrikinkatu 34. Timo Koutalan ja Timo Rasion vetämä ravintola houkutteli heti avautumisen jälkeen väkeä, sekä muusikoita, mediaa että tavallista kansaa. Bar Loosessa järjestettiin heti alkuun keikkoja. Lattialavalla nähtiin sellaisia artisteja kuin The Flaming Sideburns ja Nieminen & Litmanen.


title: Bar Loose

text: Vuonna 2009 silloisen Bar Loosen vuokrasopimus päättyi. Ravintolalle löydettiin uudet tilat Annankadulta. Vanhan ravintolan henkeä pyrittiin pitämään yllä, ja kanta-asiakkaat kantoivat käsin osan huonekaluista uuteen osoitteeseen. Baarin sisustuksessa pidettiin kiinni aiemmasta, ja uuden ravintolan sisustus on alkuperäisen Loosen tekijöiden jäljiltä. Vanhat loosit, baaritiski ja taulut olivat uudessa osoitteessa. Uusi Loose jakaantui yhden ravintolatilan sijaan nyt kolmeen eri baarin: katutason loungebaariin, pieneen kahvilaan sekä alakerran liveklubiin. Uusi Loose aukesi tammikuussa 2009 osoitteessa Annankatu 21.


title: Bar Loose

text: Uuden Bar Loosen liveklubiin mahtuu 200 henkeä. Bar Loosessa on esiintynyt jo tuhansia artisteja, esimerkiksi Kauko Röyhkä, The Adolescents, Pää Kii, Von Hertzen Brothers, Pertti Kurikan Nimipäivät ja The Bellrays.


title: Conrad Richter

text: Conrad Michael Richter (13. lokakuuta 1890 Tremont, Pensylvania, Yhdysvallat – 30. lokakuuta 1968 Pottsville, Pensylvania, Yhdysvallat) oli yhdysvaltalainen kirjailija, jonka lyyristen teosten aiheena oli pääasiassa elämä Yhdysvaltojen rajaseudulla eri aikoina. Trilogian "The Awakening Land" viimeinen osa, romaani "The Town" (1950), joka kuvaa Ohion rajaseutua, sai vuonna 1951 Pulitzerin kirjallisuuspalkinnon. Romaani "The Waters of Kronos" sai 1961 National Book Award for Fiction -palkinnon. Postuumisti 1900-luvulla on ilmestynyt kaksi novellikokoelmaa, ja yliopistokustantajat ovat julkaisseet 2000-luvulla uudestaan muutamia romaaneja.


title: Conrad Richter

text: Richterin vanhemmat olivat luterilainen pappi John Absalom Richter ja hänen puolisonsa Charlotte Esther (s. Henry) Richter. Richterin isoisä ja setä olivat myös luterilaisia pappeja, ja sukutaustassa on saksalaisia siirtolaisia. Lapsena Richter asui perheensä kanssa pienissä Pennsylvanian keskiosan kaivoskaupungeissa, joissa asui omia sukutarinoitaan kertoilevia 1700- ja 1800-luvun uudisasukkaiden jälkeläisiä. Niistä hän sai myöhemmin ajatuksen kirjoittaa historiallisia romaaneja, joiden ympäristö on Yhdysvaltojen muuttuva rajaseutu. Richter kävi paikallisia kouluja ja valmistui viisitoistavuotiaana high schoolista.


title: Conrad Richter

text: Richter aloitti 19-vuotiaana työn Pattonissa kerran viikossa ilmestyneen paikallislehden Courierin toimittajana. Hän siirtyi 1911 Clevelandiin sihteeriksi varakkaaseen teollisuusyrittäjäperheeseen. Richter solmi 1915 avioliiton Harvena Maria Achenbachin kanssa. Tytär Harvena Richter syntyi 1917 ja jäi heidän ainoaksi lapsekseen. Richter työskenteli sitten pienessä kustannusyhtiössä, perusti nuortenlehden ja alkoi kirjoittaa novelleja. 1930-luvulla hän työskenteli kaksi lyhyttä kautta Hollywoodissa Metro-Goldwyn-Mayerin käsikirjoittajana.


title: Conrad Richter

text: Richter jatkoi kirjoittamista ja tarjosi novelleja julkaistavaksi. Forum-lehdessä 1914 ilmestynyt novelli “Brothers of No Kin” on mukana Edward J. O'Brienin toimittamassa amerikkalaisia novelleja sisältävässä antologiassa "Roll of Honor for 1914". O'Brien kirjoittaa johdannossa, että Richterin novelli oli vuonna 1914 julkaistuista novelleista kaikkein paras. Novelli on 1973 ilmestyneen postuumin kokoelman niminovelli.


title: Conrad Richter

text: Vaimonsa terveyden vuoksi Richter siirtyi 1928 Albuquerqueen New Mexicoon. Siellä asuessaan hän keräsi paljon aineistoa, jota hän käytti lounaisrajan aikaa käsittelevissä novelleissaan. Vuonna 1933 hän muutti vaimonsa kanssa Pennsylvaniaan kotikaupunkiinsa Pine Groveen. Sittemmin he asuivat vuoroin Pine Grovessa, Albuquerquessa ja Floridassa.


title: Conrad Richter

text: Richterin kertomuksia ilmestyi 1930-luvun alkuvuosina sellaisissa kepeissä viihdelehdissä kuin "Triple-X", "Short Stories", "Complete Stories", "Ghost Stories" ja "Blue Book". Teos "Early Americana and Other Stories" (1936) on ensimmäinen menestynyt teos.


title: Conrad Richter

text: Richter teki työtä sinnikkäästi ja siirtyi kirjoittamaan täysimittaisia romaaneja. Hän sijoitti romaaniensa tarinat Amerikan historian eri aikakausiin sen muuttuvalla rajaseudulla. Hänen länteen kriittisesti suhtautuva teoksensa "The Sea of Grass" (1936) kuuluu lännenromaanien klassikoihin. Sen tapahtumat sijoittuvat 1800-luvun loppupuolelle New Mexicoon, ja keskeisenä aiheena on karjatilallisten ja maanviljelijöiden välinen kahinointi. Siitä on sittemmin tehty elokuva "Lainehtiva tasanko" (1947), jonka on ohjannut Elia Kazan.


title: Conrad Richter

text:
Richterin romaanissa "Valkoinen intiaani" (1953), jonka tapahtumat sijoittuvat 1700-luvun loppupuolen Pennsylvaniaan ja Ohioon, on aiheena haasteet, joita delaware-intiaaniheimoon assimiloitunut intiaanien kaappaama nuori valkoinen mies kohtaa. Kun poika nuorena palautetaan valkoisen kulttuurin piiriin, häntä pidetään epäilyttävänä. Romaanista tuli hyvin suosittu, ja se jatkoi elämää elokuvana nimellä "The Light in the Forest" (1958). Richter palasi vieraassa kulttuurista kasvaneen lapsen aiheeseen myöhemmässä romaanissaan "A Country of Strangers" (1966). Kuten Ernest Cady on artikkelissaan Columbus Dispatchissa todennut, molemmat kirjat käsittelevät aihetta intiaanien näkökulmasta. Hän kirjoittaa Richteristä:
Tuolloin Richter julkaisi myös Ohion rajaseudusta kertovan romaanitrilogiansa "The Awakening Land": "The Trees" (1940), "The Fields" (1946) ja "The Town" (1950). "The Fieldsistä" hän sai 1947 Ohioana Book Awardin. "The Town" palkittiin Pulitzer-palkinnolla 1951. Viimeistä romaania käsittelevässä arviossaan Louis Bromfield, itsekin ohiolainen kirjailija ja saanut myösPulitzer-palkinnon, kirjoitti trilogiasta:
Trilogian julkaisi yhtenä niteenä 1966 Alfred A. Knopf -kustannusyhtiö. Siitä on tehty minisarja "Heräävä maa" (1978), johon tehtiin muutamia juonen muutoksia sosiaalisen kulttuurin muuttumisen vuoksi, etenkin sellaisia joissa käsitellään rotua ja seksuaalisuutta. Kun Ohio University Press julkaisi trilogian uudelleen 1991, kysessä oli korjattu laitos, johon oli tehty juuri näitä muutoksia.
Richterin novellissa "Doctor Hanray's Second Chance", joka alkujaan ilmestyi The Saturday Evening Postissa 1950 (June 10), on teemana sovinnon teko menneisyyden kanssa. Richter palasi teemaan omaelämäkerrallisessa romaanissaan "The Waters of Kronos" (Chronos)(1960). (Kronos oli antiikin Kreikassa ajan ruumiillistuma) Romaani sai 1961 Yhdysvaltojen National Book Awardin.


title: Conrad Richter

text: Novelli "Doctor Hanray" julkaistiin uudelleen antologiassa "The Saturday Evening Post Fantasy Stories" (1951) ja eräissä myöhemmissä spekulatiivista fiktiota sisältävissä antologioissa, joita ovat Saturday Evening Postin lisäksi julkaisseet muutkin. Tietokannassa Internet Speculative Fiction Database on viisi Richterin kertomusta, joukossa hyvin varhainen "The Head of His House" vuonna 1917 ilmestyneestä antologiasta "The Grim Thirteen" (Dodd, Mead).


title: Conrad Richter

text:
Richterin kuoleman jälkeen julkaistiin kaksi novellikokoelmaa. Lisäksi eräät yliopistokustantamot ovat julkaisseet muutamia romaaneja. Kun "The Waters of Kronos" ilmestyi pokkarimuodossa 2003, eräs kriitikko kirjoitti:
Richter sai sekä valtakunnallisia että paikallisia kirjallisuuspalkintoja ja kunniatohtorin arvon useista yliopistoista


title: Kari Kaario

text: Kari Kaario (s. 11. huhtikuuta 1958) on suomalainen koripallovaikuttaja ja kilpauransa päättänyt koripalloilija. Kaario voitti pelaajauransa aikana eri nimillä pelanneessa Tapiolan Hongassa yhden Suomen mestaruuden ja cup-mestaruuden sekä kolme muuta SM-mitalia. Hän esiintyi myös Suomen miesten maajoukkueessa. Myöhemmin Kaario toimi Hongan taustavaikuttajana.


title: Kari Kaario

text: Tapiolan Hongan kasvatti Kaario edusti kasvattajaseuraansa miesten SM-sarjassa yhdessä ottelussa kaudella 1974–1975 ja kymmenen kautta vuosina 1977–1987. Honka voitti tuona aikana Suomen mestaruuden vuonna 1979, kaksi SM-hopeaa ja yhden SM-pronssin sekä Suomen cup-mestaruuden vuonna 1977. Kaudella 1984–1985 Kaario oli koko miesten SM-sarjan koko kauden tarkin kahden pisteen heittäjä yli 67 prosentin onnistumistarkkuudellaan.


title: Kari Kaario

text: Myös Suomen A-nuorten maajoukkueessa (EM-13:s 1976) pelannut Kaario pelasi Suomen miesten maajoukkueessa vuosina 1980–1984 24 ottelua 3,5 pisteen keskiarvolla.


title: Kari Kaario

text: Kaario toimi Tapiolan Hongan miesten ja naisten pääsarjajoukkueita hallinnoineen Korishonka Oy:n puheenjohtajana.


Luettelo tunnetuista Kalevankankaan hautausmaalle haudatuista henkilöistä käsittää tunnettuja Tampereen Kalevankankaan hautausmaalle haudattuja henkilöitä. Hautausmaa on Tampereen evankelisluterilaisten seurakuntien hallinnassa.


title: Rain Fall

text: Rain Fall (DVD- ja blu-ray-levityksessä Rain Fall – Tokion varjot; ; , "Rein fôru: Ame no kiba") on vuonna 2009 ensi-iltansa saanut Max Mannixin ohjaama ja käsikirjoittama japanilainen toimintatrilleri, jonka pääosissa ovat Kippei Shîna, Gary Oldman ja Kyōko Hasegawa. "Rain Fall" perustuu Barry Eislerin romaaniin "Tokion varjot" ("A Clean Kill in Tokyo"; aikaisempana nimenä "Rain Fall", 2002), jonka pohjalta Max Mannix sovitti elokuvan käsikirjoituksen. "Rain Fall" kertoo palkkamurhaajasta, joka päätyy suojelemaan uhrinsa tytärtä CIA:n salamurhaajilta.


title: Rain Fall

text: "Rain Fall" kuvattiin seitsemän miljoonan dollarin budjetilla Japanissa alkuvuonna 2008. "Rain Fall" sai ensi-iltansa Tokiossa 16. huhtikuuta 2009, ja maanlaajuinen ensi-ilta Japanissa oli 25. huhtikuuta 2009. Sony Pictures Entertainment vastasi elokuvan Japanin teatterilevityksestä. Suomessa elokuva ei saanut teatteriensi-iltaa, mutta Sandrew Metronome Distribution Finland Oy julkaisi sen myöhemmin DVD:lle ja blue-raylle vuonna 2011.


title: Rain Fall

text: Japanilais-amerikkalainen John Rain on palkkamurhaaja, joka ansaitsee valtavia summia kyvyllään lavastaa murha luonnolliseksi kuolemaksi. Erään rutiinikeikan jälkeen Rain huomaa sekaantuneensa alamaailman valtapeliin ja kiihtyvä ajojahti nostaa esiin myös henkilöitä hänen menneisyydestään. Niin Tokion poliisivoimissa palveleva vanha ystävä kuin Japanin CIA:n päällikkökin kiinnostuvat tietokonelevykkeestä, jonka sisältämät todisteet voisivat tuhota koko Japanin hallitsevan poliittisen liittouman ja Rain päätyy suojelemaan tappamansa poliitikon tytärtä.


title: Iso Rautavesi

text: Iso Rautavesi (myös "Iso-Rautavesi", SYKE:n järvinumero 14.522.1.001) on Jämsässä sijaitseva keskikokoinen järvi Koskenpään kylässä. Iso Rautavesi kuuluu Kymijoen päävesistöön ja sen Jämsän reittiin. Se saa vetensä Vähä-Rautavedestä ja ne laskevat Luomenjoen ja Luomenkosken kautta Lahnajärveen. Vähä-Rautavesi on isoveljensä koillispuolella ja se lasketaan tavallisesti mukaan järven tilastoihin. Kaakkoispuolella Iso Rautavesi kapenee Rautavirraksi, ja sen jälkeinen Uuttana katsotaan omaksi järvekseen, koska sen vedenkorkeus on kymmenen senttiä alempana.


title: Iso Rautavesi

text: Wanhan Witosen melontareitti kulkee Ison-Rautaveden läpi. Reitin taukopaikkana on pohjoisrannan Lylyniemi.


title: Olli Pellikka

text: Olli J. Pellikka (3. helmikuuta 1949 Turku – 19. elokuuta 2016 Helsinki) oli suomalainen toimittaja, teatteriohjaaja, pitkäaikainen Suomi–Irlanti-Seuran toiminnanjohtaja ja monipuolinen kulttuurivaikuttaja. Hän teki Yleisradiossa radio-ohjelmia 1960-luvun lopun Sävelradiosta alkaen ja perusti Suomeen vuonna 1986 alkaneen vuosittaisen Irlanti-festivaalin. Pellikka oli myös yksi Ruisrockin perustajista.


title: Olli Pellikka

text: Turkulainen Pellikka kävi Kerttulin kansakoulun ja pääsi ylioppilaaksi Turun Normaalilyseosta 1968. Opiskellessaan humanistisia aineita Turun yliopistossa Pellikka toimi Turun ylioppilasteatterissa näyttelijänä, käsikirjoittajana ja ohjaajana. Vuosina 1974–1975 hän opiskeli University College Dublinissa, mistä alkoi hänen innostuksensa irlantilaiseen kulttuuriin. Vuosina 1978–1981 Olli Pellikka toimi Turun ja Porin läänin läänintaiteilijana tehtävänään lasten ja nuorten kulttuurin edistäminen. Hän ohjasi Porin Teatterille muun muassa Henrik Ibsenin "Peer Gyntin" ja John Millington Syngen "Vihreän saaren sankarin". Työväen Näyttämöiden Liiton koulutusohjaajana Pellikka toimi 1981–1988. Vuonna 1990 hän sai sokeain kuunnelmapalkinnon ohjaamastaan, Pekka Lounelan kirjoittamasta kuunnelmasarjasta "Hella Wuolijoki ja Vihdin desantti 1–2". Pellikka teki myös sivuosia muutamassa elokuvassa ja tuotti Kaseva-yhtyeen levyjä. Vuonna 1977 Pellikka suomensi amerikanruotsalaisen Joe Hillin työväenlauluja Turun ylioppilasteatterin lauluryhmän albumille (Eteenpäin! ETLP 325).


title: Olli Pellikka

text: Olli Pellikka oli pitkään aktiivisesti mukana freelance-journalistien ammattiyhdistystoiminnassa ja sai siitä hyvästä Suomen Journalistiliiton ansiomerkin 2010.


title: Lilian Calmejane

text: Lilian Calmejane (s. 6. joulukuuta 1992 Albi, Midi-Pyrénées) on ranskalainen maantiepyöräilijä.


title: Lilian Calmejane

text: Calmejane edusti amatöörivuosinaan Occitane Cyclisme Formation -joukkuetta 2013 ja Vendée U -tallia 2014–2015. Hän voitti näinä vuosina useita maantieajo- ja cyclocross-kilpailuja..


title: Lilian Calmejane

text: Calmejane aloitti ammattilaisuransa Direct Énergie -joukkueessa 2016. Hän voitti San Andrés de Teixidoon päättyneen neljännen etapin Espanjan ympäriajossa 2016. Hän kuului 20 ajajan irtiottoryhmään, josta karkasi yhdeksän kilometriä ennen maalia, ja voitti etapin lopulta 15 sekunnin erolla Darwin Atapumaan. Ranskan ympäriajossa 2017 hän voitti Station des Rousses'een päättyneen kahdeksannen etapin 37 sekunnin erolla Robert Gesinkiin


title: Lilian Calmejane

text: Lähteet: Pro Cycling Stats, Cycling Archives


title: Kansainvälinen kauppakamari

text: Kansainvälinen kauppakamari (International Chamber of Commerce, ICC) on kansainvälinen kaikki alat kattava yhteistyöjärjestö. Sillä on jäsenenään noin 6,5 miljoonaa yritystä ja järjestöä yli 140:stä maasta. Kansainvälisen kauppakamarin sihteeristö sijaitsee Pariisissa ja sen pääsihteeri on John Danilovich.


title: Kansainvälinen kauppakamari

text: Kansainvälinen kauppakamari perustettiin vuonna 1919. Suomi on ollut mukana vuodesta 1927 lähtien.


Kansainvälinen kauppakamari


title: Swazimaa kesäolympialaisissa 2016

text: Swazimaa osallistui Rio de Janeiron olympialaisiin vuonna 2016 joukkueella, johon kuului kaksi yleisurheilijaa. Kyseessä oli maan 11. esiintyminen olympialaisissa, jos mukaan lasketaan myös talviolympialaiset. Maan lipunkantajana avajaisissa toimi juoksija Sibusiso Matsenjwa.


title: Swazimaa kesäolympialaisissa 2016

text: Swazimaa sai IAAF:lta kutsun lähettää kaksi yleisurheilijaa (yhden miehen ja yhden naisen) mukaan kisoihin. Molemmat olivat olleet mukana myös Lontoon olympialaisissa 2012, mutta kumpikaan ei kuitenkaan päässyt jatkoon ensimmäiseltä kierrokselta.


title: Shannan

text: Shannan (, "Lhoka Chongkyêr"; ) on prefektuuritason kaupunki Kiinan Tiibetin autonomisella alueella. Kaupungin pinta-ala on 79 699 neliökilometriä (de facto -hallinnassa on 50 239,70 neliökilometriä) ja väkiluku 328 990 (vuonna 2010). Kaupungin keskusta sijaitsee linnuntietä noin 75 kilometriä autonomisen alueen pääkaupunki Lhasasta kaakkoon.


title: Shannan

text:
Piirikuntatasolla kaupunki jakautuu yhteen kaupunkipiiriin ja 11 piirikuntaan.
Kiinan vaatimat, Etelä-Tiibetiksi kutsutut alueet Lhünzên ja Conan piirikunnissa ovat "de facto" -osia Intian Arunachal Pradeshin osavaltiosta.


title: Purjehdus kesäparalympialaisissa 2016

text: Purjehduksessa kilpailtiin Rio de Janeiron 2016 kesäparalympialaisissa 6:tta kertaa. Kilpailut käytiin 12.–17. syyskuuta. Eri sarjoja oli kolme. Kaikki luokat olivat sekakilpailuja. Kilpailut käytiin Marina da Glóriassa, Copacabanassa.


title: Purjehdus kesäparalympialaisissa 2016

text: Jotta urheilija voi osallistua 2.4mR-luokan kilpailuun, joka on yksinkilpailu, on hänellä oltava vähintään minimikriteerit täyttävä vamma. SKUD 18-luokka on kahden hengen joukkueen kilpailu. SKUD 18-luokassa vähintään toisen purjehtijan tulee olla nainen. Sonar-luokassa kilpaillaan kolmen hengen joukkueissa. Tässä purjehtijoiden vammaluokkien summa ei saa ylittää neljäätoista. Vammaluokassa 1 on kaikista vaikeimmin vammautuneet ja luokassa 7 vähiten vammautuneet.


title: ZSU-37

text: ZSU-37 oli Neuvostoliitossa suunniteltu ja tuotettu ilmatorjuntapanssarivaunu. Alkuperäisenä tarkoituksena oli käyttää vaunua Saksaa vastaan toisessa maailmansodassa, mutta ensimmäisten vaunujen valmistuessa vuonna 1945 Saksan ilmavoimat eivät enää muodostaneet merkittävää uhkaa. Kylmän sodan aikana ZSU-57-2 korvasi vanhamman ZSU-37:n.


title: ZSU-37

text: Ilmatorjuntapanssarivaunujen suunnittelu Neuvostoliitossa aloitettiin toisen maailmansodan sytyttyä ja Saksan hyökättyä Neuvostoliittoon. Ensimmäinen valmistunut suunnitelma oli T-90-ilmatorjuntapanssarivaunu, joka perustui kevyen T-70-panssarivaunun alustalle ja oli aseistettu 12.7mm DŠK-konekivääreillä. Niiden tehokas kantama oli kuitenkin vain 2 000 metriä, joten lopulta nämä suunnitelmat hylättiin ZSU-37:n hyväksi, joka aseistettiin 37 mm 61-K-ilmatorjuntakanuunalla. Vaunun massatuotanto aloitettiin maaliskuussa 1945, jolloin Saksan ilmavoimat eivät enää kuitenkaan muodostaneet merkittävää uhkaa Neuvostoliiton joukoille, eikä vaunu näytellyt osaa itärintaman taisteluissa. Ennen valmistuksen lopettamista vuonna 1948 oltiin rakennettu vain 75 ZSU-37-vaunua. Vaunua seurasi kehittyneempi ZSU-57-2, joka otettiin käyttöön vuonna 1955.


title: ZSU-37

text: ZSU-37:n pääaseena toimineen 37 mm 61-K ilmatorjuntakanuunan tehokas kantama oli 3 660 metriä ja vaunu käytti samaa alustaa, kuin SU-76M rynnäkkötykki. Vaunussa oli kuuden hengen miehistö, ajaja, lataaja, kaksi tähtääjää ja kaksi tähtäimen säätäjää. Toinen tähtääjistä liikutti tykkiä horisontaalisesti ja toinen hallitsi sen korkeutta. Toisen tähtäimen säätäjän tehtävä oli havainnoida kohteen nopeus ja etäisyys ja toisen syöksyn kulmaa ja kurssia. Vaunu sisälsi tuon ajan Neuvostoliiton armeijan kehittyneimpää tekniikkaa, kuten automaattisen tähtäimen kahdella kollimaattorilla ja stereoetäisyysmittarilla. Vaunun nopeus ja kestokyky oli samankaltainen kuin SU-76M-vaunulla, minkä teki mahdolliseksi sen GAZ-203-moottori.


title: Awopbopaloopop alopbam räjä

text: Awopbopaloopop alopbam räjä on rockyhtye Räjäyttäjien viides studioalbumi, joka julkaistiin 30. elokuuta 2013 levymerkillä Räjä Records. Albumin CD-painoksen julkaisi Ektro Records. Albumista julkaistiin vinyylipainos myös Pohjois-Amerikassa levymerkillä Bat Shit Records. Suomessa albumi debytoi virallisen albumilistan sijalla 33, ja nousi ylimmillään sijalle 31.


title: Awopbopaloopop alopbam räjä

text: Albumi sai erinomaisen vastaanoton. Soundin Ville Pirinen antoi albumille täydet viisi tähteä. Hän sanoo sen olevan kaoottinen, kokeellinen ja nerokas kokonaisuus, joka saa omaleimaisen surkeat soundit toimimaan edukseen. Keskisuomalaisen Vesa Rantama piti albumista, ja kutsui sitä energisoivaksi ja vaaralliseksi, joka saa kuulijan tuntemaan olevansa osa jotakin mitä ei täysin voi ymmärtää. Hifimaailman Mervi Vuorela suorastaan ylisti albumia, ja aloittikin arvostelun saatesanoilla ”tuhannen megawatin siemensyöksy” ja sanoi, ettei 2000-luvun Suomessa ole tavattu toista Räjäyttäjien kaltaista yhtyettä. Niin ikään Desibelin arvio nostaa albumin sekavuuden hyväksi asiaksi, vaikka välillä mennään piennarta pitkin.


title: Sudan kesäolympialaisissa 2016

text: Sudan osallistui Rio de Janeiron olympialaisiin vuonna 2016 joukkueella, johon kuului kuusi urheilijaa kolmesta eri lajista. Kyseessä oli maan 11. esiintyminen olympialaisissa. Maan lipunkantajana avajaisissa toimi estejuoksija Abdalla Targan.


title: Sudan kesäolympialaisissa 2016

text: Sudan sai kutsun lähettää yhden judokan Rio de Janeiroon miesten alle 90-kiloisten sarjaan tarkoittaen samalla myös maan palaamista lajiin vuoden 1992 jälkeen. Tämän paikan täytti Iszlam Monier Suliman, jonka matka katkesi kuitenkin jo ensimmäisellä kierroksella.Sudan sai FINA:lta kutsun lähettää kaksi urheilijaa (yhden miehen ja yhden naisen) edustamaan maataan olympialaisiin.Seuraavat kolme sudanilaista urheilijaa saavuttivat vaaditut tulosrajat kisoihin. Kukaan heistä ei kuitenkaan päässyt jatkoon ensimmäiseltä kierrokselta.


title: A-kaljaa (ja muuta Rapaa)

text: A-kaljaa (ja muuta Rapaa) on rockyhtye Räjäyttäjien neljäs studioalbumi. Se julkaistiin 18. heinäkuuta 2013 levymerkillä Räjä Records.


title: Pyöräily kesäparalympialaisissa 2016

text: Pyöräilyssä kilpailtiin Rio de Janeiron 2016 kesäparalympialaisissa 9:tta kertaa. Pyöräilyssä kilpailtiin sekä rata- että maantiepyöräilyssä. Ratapyöräilyt kilpailtiin 8.–11. syyskuuta ja maantiepyöräilyt 14.–17. syyskuuta. Ratapyöräilyssä oli 17 kilpailua. Ratapyöräilykilpailut käytiin Velódromo Municipal do Riossa. Maantiepyöräilyssä oli 33 kilpailua. Maantiepyöräkilpailut käytiin Aterro do Flamengossa.


title: Juhani Nuotto

text: Juho Arvid (Juhani) Nuotto (aiemmin Nygrén; 7. elokuuta 1914 Ilomantsi – 27. toukokuuta 2002 Helsinki) oli suomalainen opettaja, lausuntataiteilija, näyttelijä ja taidemaalari.


title: Juhani Nuotto

text: Nuoton vanhemmat olivat Johan Vilhelm Nygrén ja Anna Liisa Kärkkäinen, ja puoliso Ruth Weckström. Nuotto oli koulutukseltaan filosofian maisteri. Hän työskenteli pitkään äidinkielen opettajana Helsingin Lauttasaaren yhteiskoulussa ja oli myös apulaisrehtorina. Nuotto esiintyi usein Nurmijärven Kivi-juhlilla Nummisuutarin Eskona, alkaen ensimmäisistä juhlista vuonna 1953. Hän tutki lisäksi Stenvallien suvun historiaa. Kuvataiteilijaksi Nuotto alkoi vasta varttuneella iällä, hän harjoitti taideopintoja 1980-luvun alussa ja hänen teoksiaan oli ensimmäisen kerran esillä vuonna 1982. Enimmäkseen Nuotto maalasi akvarelleja. Lausuntaa hän sen sijaan opiskeli Helsingin yliopistossa jo 1940-luvulla, samoin kuin suoritti teatterikursseja Sääksmäellä. Nuotto sai Aleksis Kiven Seuran myöntämän Eskon puumerkki -palkinnon vuonna 2000.


title: Juhani Nuotto

text: Nuotto osallistui talvi- ja jatkosotaan, ja haavoittui kahdesti. Omasta elämästään Nuotto julkaisi elämäkerran "Tuulten kasvatti" (2000).


title: The Complete Mongo Punk Sessions

text: The Complete Mongo Punk Sessions on punkyhtye Nazi Death Campin kokoelma-albumi, joka julkaistiin 15. huhtikuuta 2009 levymerkillä Psychedelica Records. Siitä julkaistiin 1000:n kappaleen painos.


title: Beautiful Dreams

text: Beautiful Dreams on hardcore punk -yhtye Kansan Uutisten esikoisalbumi, joka julkaistiin vuonna 1983 levymerkillä Rock-O-Rama Records.


title: Ruthenian katolinen kirkko

text: Ruthenian katolinen kirkko on bysanttilaista liturgiaa noudattava idän katolinen kirkko, johon kuului 573 000 jäsentä Yhdysvalloissa, Ukrainassa ja Tšekin tasavallassa. Se on lähtöisin länsi-Ukrainasta


title: Ruthenian katolinen kirkko

text: Kirkolla on neljä eparkiaa Yhdysvalloissa, yksi eparkia Ukrainassa ja yksi apostolinen eksarkaatti, joissa on 660 seurakuntaa.


title: Pyörätuolikoripallo kesäparalympialaisissa 2016

text: Pyörätuolikoripallossa kilpailtiin Rio de Janeiron 2016 kesäparalympialaisissa 15. kertaa. Kilpailut käytiin 8.–17. syyskuuta. Sekä naisilla että miehillä oli omat kilpailut. Miesten turnaukseen osallistui 12 joukkuetta ja naisten 10 joukkuetta. Ottelut pelattiin HSBC Arenalla ja Arena Carioca 1:ssä. Urheilijat oli jaettu kahdeksaan vammaluokkaan välille 1-4,5 0,5 välein. Joukkueen kentällä olevien pelaajien kokonaispistemäärä ei saanut ylittää kuin 14. Yhdysvallat voitti kummatkin turnaukset.


title: Michelle Manning

text: Michelle Manning on yhdysvaltalainen elokuvaohjaaja, tuottaja ja televisio-ohjaaja.


title: Michelle Manning

text: Manning kävi USC School of Cinematic Arts:ia ja aloitti uransa yhteistyössä John Hughesin kanssa tuottaen elokuvat Sixteen Candles (1984) ja The Breakfast Club. Hän teki ohjausdebyyttinsä vuonna 1986 elokuvassa Blue City - laiton kaupunki, joka perustuu Ross Macdonaldin samannimiseen romaaniin. Elokuvaa tähditti Judd Nelson ja Ally Sheedy, ja se on toistaiseksi jäänyt hänen ainoaksi ohjaustyökseen. Lisäksi hän on ohjannut jaksoja Friday the 13th: The Series ja Miami Vice televisiosarjoihin.


title: Michelle Manning

text: Vuonna 1991, Manning aloitti työskentelyn Paramount Picturesilla tuotanto-osaston varajohtajana ja vuonna 1997 hänet äänestettiin tuotannon johtajaksi. Myöhemmin Paramount Picturesilla hän on ollut tuottamassa muun muassa elokuvaa The Eye (2008) ja elokuvaa The Dirt (2011), joka perustuu Mötley Crüe:sta kertovaan samannimiseen omaelämänkertaan.


title: Inside the Mind of a Mongoloid

text: Inside the Mind of a Mongoloid on punkyhtye Nazi Death Campin EP-levy sekä viimeinen julkaisu ennen yhtyeen hajoamista. Se julkaistiin vuonna 2010 levymerkillä Airiston punk-levyt. EP:stä julkaistiin 1000:n kappaleen painos, ja sen kansikuvan on toteuttanut Teemu Kumpulainen.


title: Inside the Mind of a Mongoloid

text: Lammaszinen Jouni Parkku sanoi kappaleiden saaneen lisää syvyyttä, ja EP:n itsessään olevan kenties yhtyeen paras julkaisu.


title: Pyörätuolimiekkailu kesäparalympialaisissa 2016

text: Pyörätuolimiekkailussa kilpailtiin Rio de Janeiron 2016 kesäparalympialaisissa 15. kertaa. Kilpailut käytiin 12.–16. syyskuuta. Eri kilpailuja miehille oli 8 ja naisille 6, sillä naiset eivät kilpailleet säilässä. Miekkailuottelut kilpailtiin Arena da Juventudessa. Menestynein maa oli Kiina 17 mitalilla, joista 9 oli kultaa.


text:
Taulukko ei sisällä kaikkia mitalistimaita.
Miekkailijat on jaettu kahteen kategoriaan. Kategoriassa A miekkailevat sellaiset urheilijat, jotka eivät pysty seisomaan, mutta heillä on hyvä vartalonhallintakyky. Kategorian A miekkailijoilla on täysi toimintakyky miekkailukädessä. Kategoriassa B on sellaiset miekkailijat, jotka eivät pysty seisomaan ja heidän vartalonhallinta on heikompaa, mutta normaali toimintakyky miekkailukädessä tai hyvä vartalonhallintakyky, mutta heikentynyt toimintakyky miekkailukädessä.


title: Vihersisilisko

text: Vihersisilisko ("Lacerta viridis") on isokokoinen vihreä lisko, joka elää Keski- ja Kaakkois-Euroopassa. Vuoteen 1991 asti sitä pidettiin samana lajina kuin lännemmässä elävää lännenvihersisiliskoa ("Lacerta bilineata"). Niiden eroavaisuudet ovat kuitenkin hyvin pieniä, ja on mahdollista, että jatkotutkimukset yhdistävät ne takaisin yhdeksi lajiksi.


title: Vihersisilisko

text: Vihersisiliskokoiras on kirkkaanvihreä, ja siinä on keltaisia ja mustia pilkkuja. Kurkku on erityisen kirkkaan sininen lisääntymisaikana. Naaras on vaisumman värinen, ja poikaset ovat ruskehtavia. Koiraan vatsapuoli on keltainen, naaraan vatsa on kellertävä tai vihertävä.


title: Vihersisilisko

text: Liskon pituus on 25-35 cm, josta häntää on noin kolmasosa.


title: Vihersisilisko

text: Vihersisiliskot elävät pensaikoissa metsässä ja peltojen reunoilla, pensasaidoissa ja puutarhoiden pusikoituneissa osissa.


title: Vihersisilisko

text: Vihersisiliskonaaras laskee 5-23 munaa. Poikaset kuoriutuvat lämpötilasta riippuen 50-100 päivän kuluttua.


title: Pyörätuolirugby kesäparalympialaisissa 2016

text: Pyörätuolirugbyssa kilpailtiin Rio de Janeiron 2016 kesäparalympialaisissa 6:tta kertaa. Kilpailut käytiin 14.–18. syyskuuta. Kaikki kilpailivat samassa sarjassa, jossa kummankin sukupuolen edustajat voivat urheilla. Ottelut pelattii HSBC Arenalla. Urheilijat jaettiin seitsemään vammaluokkaan välille 0,5-3,5. Kentällä olevien pelaajien yhteispistemäärä ei saanut ylittää kahdeksaa, mutta jokaista kentällä ollutta naispelaajaa kohden maksimipistemäärä nousi 0,5. Turnauksen voitti Australia ennen Yhdysvaltoja ja Japania.


text:
Sijat 5. ja 6.
Sijat 7. ja 8.


title: DKW F93

text: DKW F93 ja F94 oli länsisaksalaisen Auto Unionin vuosina 1955–1959 valmistama henkilöautomallisarja. Autoja myytiin myös nimillä "DKW 3=6 Sonderklasse" ja "DKW 900".


title: DKW F93

text: F93 perustui edeltäjäänsä F91-malliin. Moottorina oli kolmisylinterinen kaksitahtimoottori, jonka teho oli 38–40 hevosvoimaa. Vaihteistovalikoimaan kuuluivat kolmi- ja nelivaihteiset mallit. Autossa oli etupyöräveto.


title: DKW F93

text: Korivaihtoehtoihin kuului kaksiovinen sedan, coupé ja cabriolet, joista jälkimmäisen korin valmisti Karmann. Pidempialustainen, mutta muuten vastaava F94 oli saatavana neliovisena sedanina sekä kaksiovisena farmarina, jota myytiin edeltäjänsä tapaan nimellä "Universal".


title: DKW F93

text: F93- ja F94-mallit korvasi vuonna 1957 esitelty Auto Union 1000.


title: DKW F93

text: Brasilialainen "Vemag S. A. Vehiculos e Máquinas Agricolas" valmisti F94-malleja nimillä "Vemag Belcar" ja "Vemag Vemaguet" vuosina 1958–1967.


title: DKW F93

text: F93 esiteltiin 20.–21. syyskuuta 1955 DKW-autojen jälleenmyyjätapaamisessa Düsseldorfissa, päivää ennen Frankfurtin autonäyttelyn alkua. Autonäyttelyssä yleisölle esiteltiin kaksioviset sedan-mallit "Limousine Normal" ja "Limousine Spezial", neliovinen sedan, coupé sekä kaksi- ja nelipaikkaiset cabriolet-muunnelmat. Edeltäjämalli F91:n tapaan auton markkinointinimiä olivat "3=6" ja "Sonderklasse". Auton silmiinpistävin ero edeltäjäänsä oli laaja ovaalin muotoinen jäähdyttimen säleikkö, jossa oli viisi poikittaista rimaa. Muita eroja olivat leveämpi raideväli ja levennetyt lehtijouset, jotka paransivat matkustusmukavuutta merkittävästi. Leveämpi raideväli kasvatti rungon reunoilla vääntörasitusta, mikä johdettiin rakenteen keskiosaan lisätyn tukiristikon avulla. Kolmisylinterisen kaksitahtimoottorin teho oli saatu edelleen kehittämällä nostettua 38 hevosvoimaan.


title: DKW F93

text: Tuotanto alkoi riisutulla sedanilla "Limousine Normal". Helmikuussa 1956 Karmann aloitti kaksi- ja nelipaikkaisen cabrioletin tuotannon Osnabrückissä, samaan aikaan kun Düsseldorfissa alkoi neliovisen sedanin valmistus. Cabriolet-mallien tuotanto loppui jo saman vuoden syyskuussa. Düsseldorfissa oli suunniteltu mallivuodelle 1957 uudistettu kaksipaikkainen cabriolet josta Karmann rakensi näytekappaleen, mutta toimeksiantosopimusta auton valmistuksesta ei lopulta solmittu.


title: DKW F93

text: Auto Union aloitti vuoden 1957 malliston valmistuksen lokakuun alussa 1956, jonka silmiinpistävin ero edellisvuoden malliin oli jäähdyttimen hunajakennomaski. Vuonna 1957 mallistoa täydennettiin "DKW 3=6 Universal" -nimellä markkinoidulla farmarimallilla. Syyskuussa 1957 Auto Union esitteli Frankfurtissa pikkuautoprotyypin sekä uuden Auto Union 1000 -mallin rinnalla uudistuneen F93- ja F94-malliston. Kolmivaihteinen "Limousine Normal" pudotettiin pois valikoimasta ja jäljelle jäivät nimellä "Limousine" myyty kaksiovinen sedan, neliovinen sedan, coupé ja farmari. Maaliskuussa 1958 Auto Unionin markkinointiosasto painatti esitteitä, joissa auton mallinimenä oli mainittu "DKW 900". Kesäkuussa 1958 Auto Union 1000:sta esiteltiin neliovinen muunnelma, minkä takia neliovisen F94:n tuotanto lopetettiin helmikuussa 1959. Koko malliston valmistus päättyi saman vuoden heinäkuussa.


title: DKW F93

text:
Vuonna 1958 brasilialainen "Vemag S. A. Vehiculos e Máquinas Agricolas" alkoi valmistaa F94-malleja lisenssillä. Neliovisen sedanin nimeksi tuli "Vemag Belcar" ja Universal-jakeluautoa myytiin nimellä "Vemag Vemaguet". Vuotta myöhemmin kumpaankiin tuli Auto Union 1000:ssa käytetty suurempi, 981-kuutioinen moottori. Valmistuksen päättymiseen 1967 mennessä kumpaankin malliin oli tehty lukuisia muutoksia siten että ne poikkesivat merkittävästi alkuperäisistä esikuvistaan.
Auton voimanlähteenä oli kolmisylinterinen, kaksitahtinen rivimoottori. Sen iskutilavuus oli 896 cm³ ja puristussuhde 7,25:1. Sylinterin halkaisija oli 71 mm ja iskun pituus 76 mm. Alkuvaiheessa moottorin teho oli 38 hevosvoimaa, mutta mallivuonna 1957 tehoa nostettiin 38:sta 40 hevosvoimaan. Samalla öljynkulutusta pienennettiin, ja sekoitussuhde oli nyt 1:40. Öljyn sekoittaminen polttoaineeseen tapahtui automaattisesti tavaratilassa olleen sekoittimen avulla.


title: DKW F93

text: Vaihteistovaihtoehdot olivat kolmivaihteinen täyssynkronoitu sekä nelivaihteinen, jonka toinen, kolmas ja neljäs vaihde oli synkronoitu. Kumpaankin vaihteistoon sisältyi vapaakytkin.


title: DKW F93

text: Kytkin oli kuiva ja yksilevyinen. Tammikuussa 1957 DKW:hen tuli ensimmäisenä Saksassa valinnaiseksi varusteeksi Fichtel & Sachsin kehittämä "Saxomat"-automaattikytkin. Vaihdetangossa olleen sähköisen katkaisimen avulla avattiin imusarjassa ollut venttiili, mikä aktivoi alipainetoimisen, kytkintä käyttäneen servomoottorin. Moottorin kierrosnopeuden pudotessa tyhjäkäynnille keskipakotoiminen mekanismi irrotti kytkimen.


title: DKW F93

text: Vuoden 1958 mallistossa kaksiovisen sedanin ja coupén moottoreihin tuli uudet kaasutin, imuilman vaimennin, jäähdyttimen puhallin ja pakoputkisto.


title: DKW F93

text:
Kantavana rakenteena oli umpinainen kotelopalkkirunko. Sekä etu- että taka-akselilla oli poikittaiset lehtijouset. Mallivuonna 1958 kaksiovisen sedanin ja coupén taka-akselille tuli iskunvaimentimet ja progressiiviset lehtijouset. Edessä oli kolmiotuet ja takana putkiprofiilista tehty jäykkä akseli. Jarruina oli rumpujarrut. Rengaskoko oli 5,60×15".
Kolmivaihteisesta, perusvarustellusta sedan-mallistaa "Limousine Normal" puuttui koristelistat, ohjauslukko ja käsinojat. Takasivuikkunoista puuttui avausmahdollisuus. Vanteet olivat suurella keskireiällä varustettua halvempaa mallia, ja niiden keskellä oli alumiiniset pölykapselit. Nelivaihteinen, paremmin varusteltu sedan "Limousine Spezial" erottui perusmallista paitsi koristelistojensa puolesta, myös kaksivärimaalauksella. Malliston huipulla ollut "Luxus-Coupé" oli kaksivärinen ja siinä oli runsas koristelistoitus. Keinonahkainen verhoilu oli kaksivärinen. Takasivuikkunat olivat alaslaskettavat. Sekä etu- että takamatkustajia varten oli käsinojat ja hansikaslokero oli lukittavissa. Pyörissä oli valkosivurenkaat, reikävanteet ja kromatut pölykapselit. Karmannin valmistamat kaksi- ja nelipaikkaiset cabrioletit pohjautuivat Luxus-Coupé-malliin. Niiden kokonaan keinonahalla verhoillut penkit sai erikoistilauksesta makuuasentoon käännettävinä.


title: DKW F93

text: Kokonaan uusi korimalli oli neliovinen sedan mallinimeltään F94. Sen akseliväli oli 10 cm pidempi kaksiovisiin malleihin verrattuna. Etuovien ikkunat olivat kokonaan alaslaskettavat, mutta takaovien ikkunoita pystyi avaamaan vain noin 15 cm. Myös etu- ja takaovissa olleet kolmioikkunat olivat avattavat. Etuistuimena oli yhtenäinen penkki. Takaikkuna koostui yhdestä lasista.


title: DKW F93

text: Vuonna 1957 mallistoon tulleessa "Universal"-farmarissa oli sama pidennetty runko kuin neliovisessa, ja myös sen mallinimi oli F94. Ensimmäisenä mallivuonnaan sitä sai vain yksivärisenä. Yksiovinen takaluukku oli saranoitu vasemmalta. Varapyörä ja polttoainetankki oli sijoitettu tavaratilan alle. Takaistuimen selkänojan voi kääntää alas tavaratilan kasvattamiseksi. Farmarimallista osa oli nelipaikkaisia, osa viisipaikkaisia.


title: DKW F93

text: Vuoden 1958 mallistossa farmarin ja neliovisen sedanin muutokset rajoittuivat jäähdyttimen säleikön vieressä olleiden kromilistojen poistoon, mutta kaksiovinen sedan sekä coupé uusittiin perinpohjaisemmin. Selvin ero oli ovissa jotka olivat nyt saranoitu edestä ja uudenlaisissa ovenkahvoissa jotka avautuivat painonapilla. Tavaratilan kahvaa ja koristelistoja oli muutettu. Ovien sisäpuolella olleeiden uulistojen tilalla oli korinvärinen pelti. Etuistuimet, jotka olivat samat kuin Auto Union 1000:ssa, olivat nyt pituussuunnassa säädettävät.


title: DKW F93

text: Tavaratilaan oli sijoitettu 45 litran polttoainetankki, joka oli munuaisen muotoinen mahdollistaakseen varapyörän sovittamisen tilan pohjalle. Pyörän päällä oli vanerinen kansi. Tavaratilassa oli myös kaksitahtiöljyn ja bensan automaattisekoitin "Shell-Mixer". Kaksiovisissa malleissa kuljettajan viereisen istuimen voi taittaa, mikä helpotti kulkemista takapenkille.


title: DKW F93

text: Lämmityslaite uusittiin mallivuonna 1957. Moottorista oli jätetty jäähdytysnesteen termostaatti pois ja jäähdytysilman ohjausta oli muutettu, minkä takia moottorin lämpötilaa oli seurattava ajon aikana. Lämpötilaa pystyi säätämään sisältä käsin jäähdyttimen kaihtimella, mikä rajoitti ilman kulkua jäähdyttimen läpi.


title: DKW F93

text: Kaksiovisen sedanin ja coupén polttoaineenkulutus oli 8,6 l /100 km. Sedan-mallin huippunopeudeksi ilmoitettiin 120–125 km/h. Neliovinen sedan kulutti 9,5 l /100 km ja farmarimalli 8,2 l /100 km; kummankin mallin huippunopeus 115 km/h.


title: Sisiliskot

text: Sisiliskot (Lacertidae) on liskojen heimo, jonka jäseniä elää Euroopan, Afrikan ja Aasian alueella.  Se on monipuolinen heimo, johon kuuluu satoja lajeja, jotka jaetaan 39 sukuun.


title: Sisiliskot

text: Euroopan ja Välimeren lajit elävät pääosin metsässä ja pensaikoissa. Aasiassa elää sukujen "Eremias" ja käärmeensilmäsisiliskot ("Ophisops") lajeja niityillä ja aavikolla. Afrikkalaiset lajit elävät yleensä kuivilla, kivikkoisilla alueilla. "Holaspis" on yksi harvoista puissa elävien sisiliskojen suvuista, ja sen yksi laji, piikkipyrstösisilisko ("Holaspis guentheri") kykenee liitämään ilmassa käyttäen häntäänsä ja litteää ruumistaan liitovarjona.


title: Sisiliskot

text: Sisiliskot ovat pieniä tai keskisuuria liskoja. Useimmat lajit ovat alle 9 cm pitkä ilman häntää, vaikka suurin elävä laji, "Gallotia stehlini", saavuttaa 46 cm, ja aiemmin on ollut vielä suurempia lajeja, jotka ovat nyt kuolleet sukupuuttoon. Sisiliskot syövät pääasiassa hyönteisiä. Poikkeus on "Meroles anchietae", yksi harvoista sisiliskoista, jotka säännöllisesti syö siemeniä – sopiva ruokavalio Namibin aavikon ankariin oloihin.


title: Sisiliskot

text: Sisiliskot ovat muodoltaan huomattavan samanlaisia, hoikkia ja pitkähäntäisiä, mutta niissä on hyvin erilaisia kuvioita ja värejä, jopa saman lajin yksilöillä. Niiden suomut ovat suurimpia pään alueella. Useimpien lajien urokset ja naaraat ovat keskenään eri näköisiä.


title: Sisiliskot

text: Vähintään kahdeksan Kaukasuksella elävää lajia lisääntyy partenogeneettisesti, ja kolme lajeista synnyttää eläviä poikasia.


title: Niklas Treutle

text: Niklas Treutle (s. 29. huhtikuuta 1991 Nürnberg, Saksa) on saksalainen jääkiekkomaalivahti, joka pelaa kotimaassaan DEL-joukkue Thomas Sabo Ice Tigersissa. Hän on itse kertonut olevansa perhostyylin maalivahti, joka on ison kokonsa lisäksi myös urheilullinen.


title: Niklas Treutle

text: Treutle aloitti uransa kotikaupungissaan EHC 80 Nürnbergin joukkueessa. Hän siirtyi 16-vuotiaana Kölner EC:n junioreihin kaudeksi 2007–2008, mutta Treutle palasi kaudeksi 2008–2009 taas Nürnbergiin. Hän debytoi samalla kaudella miesten peleissä pelattuaan yhdessä DEL-ottelussa Nürnberg Ice Tigersissa. Treutle teki DEL-debyyttinsä 7. tammikuuta 2009 Kassel Huskiesia vastaan, jolloin hän pelasi seitsemän minuuttia. Treutle pelasi myös EHC 80 Nürnbergissä seitsemän ottelua Saksan neljänneksi korkeimmalla sarjatasolla Regionalligassa. Kauden 2009–2010 Treutle vietti suurimmaksi osaksi lainalla maan kolmanneksi korkeimmalla sarjatasolla Oberliga-joukkue Deggendorfer SC:ssä. Hän pelasi kauden aikana yhdessä DEL-ottelussa.


title: Niklas Treutle

text: Kaudeksi 2010–2011 Treutle siirtyi kaksivuotisella sopimuksella Hamburg Freezersiin. Hän lähti kauteen joukkueen kakkosmaalivahtina Marc Lamothelle ja pelasi kymmenen runkosarjaottelua. Marraskuussa 2010 joukkue hankki maalilleen Danny Taylorin. Treutle pelasi kautensa loppuun 2. Bundesligan Eispiraten Crimmitschaussa. Kaudella 2011–2012 hän toimi Freezersin pääasiallisena kakkosmaalivahtina John Currylle ja Treutle pelasi 12 runkosarja- ja yhden playoff-ottelun. Kauden 2012–2013 mittaan hän nousi joukkueen ykkösmaalivahdiksi Dimitrij Kotschnew'n ohi ja Treutle pelasi Freezersin kaikki kuusi puolivälieräottelua. Kauteen 2013–2014 Treutle lähti niin ikään Kotschnew'n aisaparina, mutta hän jäi lopulta lokakuussa 2013 hankitun Sébastien Caronin varjoon. Treutle siirtyikin marraskuussa loppukaudeksi EHC Müncheniin. Hänen peliaikansa jäi kuitenkin loppukaudella varsin vähäiseksi, kun Jochen Reimer kantoi suurimman osan torjuntavastuusta ja loppukaudella seura hankki maalilleen vielä Reimerin loukkaantumista paikkaamaan Mika Norosen. Treutle pelasi kauden aikana yhteenä 19 DEL-ottelua. Hän haki kauden aikana pelituntumaa myös kuuden ottelun verran sarjatasoa alempaa DEL2-liigan SC Riesserseestä.


title: Niklas Treutle

text: Treutle jakoi kaudella 2014–2015 Münchenin torjuntavastuun varsin tasaisesti Florian Hardyn kanssa ja pelasi 30 runkosarjaottelua. Hänellä oli koko DEL:n paras päästettyjen maalien keskiarvo (2.06). Hardy kuitenkin pelasi joukkueen kaikki neljä puolivälieräottelua.


title: Niklas Treutle

text: Heinäkuussa 2015 Treutle teki vuoden mittaisen tulokassopimuksen Arizona Coyotesin kanssa. Hän pelasi lähes koko kauden AHL-joukkue Springfield Falconsissa, jossa Treutle pelasi 39 runkosarjaottelua torjuen kaksi nollapeliä. Hän pelasi kauden aikana Coyotesissa kaksi NHL-ottelua. Treutle teki NHL-debyyttinsä 20. helmikuuta 2016 St. Louis Bluesia vastaan, kun hänet vaihdettiin Coyotesin maalinsuulle ensimmäisen erän puolivälin jälkeen Louis Dominguen loukkaannuttua lievästi. Treutle torjui neljä laukausta ja piti joukkueen maalin puhtaana erän loppuun, mutta Domingue palasi kuitenkin toiseen erään Coyotesin maalille. Ensimmäisen ja toistaiseksi ainoan NHL-ottelunsa aloittavana maalivahtina Treutle pelasi 3. maaliskuuta 2016 Anaheim Ducksia vastaan. Hän torjui 11 laukausta ja päästi viisi maalia, kunnes Coyotes vaihtoi toisen erän lopulla maalilleen Louis Dominguen. Domingue ei päästänyt enää maaliakaan, mutta Coyotes hävisi lopulta lukemin 5–1. Treutle sai ottelussa myös yhden kahden minuutin jäähyn pelin viivyttämisestä hänen nostettua kiekon katsomoon.


title: Niklas Treutle

text: Kauden 2016–2017 kynnyksellä Treutle siirtyi vuoden mittaisella ja kolmen ja puolen viikon mittaisen try-outin sisältävällä sopimuksella SM-liigajoukkue KooKoohon paikkaamaan Juha Järvenpään loukkaantumista. Hän pelasi neljä ottelua ja jäi koejakson päätteeksi ilman jatkosopimusta. Muutamaa päivää myöhemmin Treutle siirtyi pelaamaan kotimaahansa loppukauden sopimuksella Krefeld Pinguinen maalinsuulle.


title: Niklas Treutle

text: Treutle pelasi alle 20-vuotiaiden MM-kilpailuissa vuonna 2011. Hänet valittiin Yhdysvaltoja vastaan pelatun alkulohkon ottelun päätteeksi Saksan ottelun parhaaksi pelaajaksi.


title: Arjun Kapoor

text: Arjun Kapoor (s. 26. kesäkuuta 1985 Mumbai, Maharashtra) on intialainen näyttelijä, joka työskentelee hindinkielisissä elokuvissa. Hän teki näyttelijändebyyttinsä Habib Faisalin ohjaamassa romanttisessa draamaelokuvassa "Ishaqzaade" (2012), mistä hän sai monia parhaan miestulokkaan ehdokkuuksia. Myöhemmin Kapoor on näytellyt lainsuojatonta toimintaelokuvassa "Gunday" (2014), kirjailijaksi haluavaa sulhasta romanttisessa draamakomediassa "2 States" (2014) ja kotiin jäävää aviomiestä romanttisessa komediassa "Ki & Ka" (2016); kaikki kolme elokuvaa ovat tuottaneet yli miljardi rupiaa. Lisäksi Kapoor on toiminut juontajana International Indian Film Academy Awards -gaalassa vuonna 2015 ja "" -ohjelmassa vuonna 2016.


title: Arjun Kapoor

text: Kapoor on elokuvatuottaja Boney Kapoorin ja Mona Shourie Kapoorin poika, näyttelijä Anil Kapoorin ja Sanjay Kapoorin veljenpoika, ja Sonam Kapoorin serkku. Hänellä on sisar Anshula Kapoor ja kaksi sisarpuolta, Jhanvi ja Khushi Kapoor. Hänen äitipuolensa on näyttelijä Sridevi.


title: Darwin Atapuma

text: Atapuma aloitti ammattilaisuransa 2009–2011 kolumbialaistallissa, jonka sponsoreina tuona aikana olivat Colombia es Pasion, Coldeportes ja Café de Colombia. Kausilla 2012–2013 hän edusti toista kotimaansa joukkuetta Colombia-Coldeportes/Colombiaa. Kausilla 2014–2016 hän ajoi yhdysvaltalaisessa BMC Racing Teamissa. Vuosina 2017−2018 hän edusti UAE Team Emirates -tallia ja vuodesta 2019 Cofidista.


title: Darwin Atapuma

text: Atapuma johti Espanjan ympäriajon 2016 kokonaiskilpailua etappien 4–7 jälkeen.


title: Darwin Atapuma

text: Lähteet: Pro Cycling Stats, Cycling Archives


title: Peikin Ratsastuskoulu

text: Peikin Ratsastuskoulu on kilparatsastaja Peik Andersinin vuonna 1992 perustama ratsastuskoulu. Ratsastuskoulukäytössä on noin 36 hevosta ja ponia. Ratsastuksenopettajia on kuusi.


title: Peikin Ratsastuskoulu

text: Ratsastuskouluntoiminnan lisäksi Peikin tallilla järjestetään kilpailu- sekä seuratoimintaa. Toiminnasta vastaa Kauniaisten ratsastajat ry (KRG), joka on rekisteröity vuonna 1998 Suomen Ratsastajainliitoon jäsenseuraksi. Jäseniä on lähes 400, ja heille järjestetään kilpailuja, luentoja sekä erilaisia tapahtumia. Kauniaisten ratsastajat ry:n puheenjohtaja on Outi Nummi.


title: Peikin Ratsastuskoulu

text: Koulu sijaitsee Espoossa.


title: Alexandre Geniez

text: Alexandre Geniez (s. 16. huhtikuuta 1988 Rodez, Midi-Pyrénées) on ranskalainen maantiepyöräilijä.


title: Alexandre Geniez

text: Geniez aloitti ammattilaisuransa alankomaalaisessa Skil-Shimano/Argos-Shimano-tallissa vuosina 2010–2012. Kausilla 2013–2016 hän edusti FDJ-joukkuetta ja vuodesta 2017 Ag2r-La Mondialea.


title: Alexandre Geniez

text: Geniez voitti Espanjan ympäriajossa 2013 Peyragudesiin päättyneen 15. etapin yli kolmen minuutin erolla Michele Scarponiin. Espanjan ympäriajossa 2016 hän voitti Dumbríaan päättyneen neljännen etapin 21 sekuntia ennen Rubén Fernándezia. Hän voitti Tre Valli Varesine -kilpailun 2017. Espanjan ympäriajossa 2018 hän voitti 12. etapin tasa-ajalla ennen Dylan van Baarlea


title: Alexandre Geniez


title: Charles Leale

text: Charles Leale (26. maaliskuuta 1842 – 13. kesäkuuta 1932) oli yhdysvaltalainen kirurgi. Leale valmistui vuonna 1865 kirurgiksi Bellevuen lääketieteellisestä korkeakoulusta, jonka jälkeen hänestä tehtiin Washington D.C.:ssa sijaineen Unionin sotilassairaalan haavoittuneeita upseereita hoitaneen osaston johtaja.


title: Charles Leale

text: Parhaiten Leale tunnetaan heinäkuun 14. päivän tapahtumista vuonna 1865, jolloin hän oli Ford's Theatressa yhtä aikaa presidentti Abraham Lincolnin kanssa. John Wilkes Boothin ammuttua Lincolnia kesken näytöksen Leale ryntäsi presidentin aitioon ja aloitti Lincolnin elvyttämisen. Leale onnistui elvyttämään Lincolnin hetkellisesti suusta suuhun -tekohengityksellä, vaikka hän uskoi itsekin presidentin saamien vammojen olleen kuolettavia. Lincoln kuoli seuraavana yönä ja Leale osallistui myöhemmin hänen hautajaisiinsa.


title: Jonas Van Genechten

text: Jonas Van Genechten (sukunimi esiintyy myös muodoissa van Genechten ja Vangenechten, s. 16. syyskuuta 1986 Lobbes, Hainaut’n provinssi, Vallonia) on belgialainen maantiepyöräilijä.


title: Jonas Van Genechten

text: Van Genechten edusti Storez Ledecq Materiaux / Groupe Gobert.com.ct / Willems Verandas -joukkuetta kausilla 2007–2010. Seuraavan kauden hän ajoi Wallonie Bruxelles - Crédit Agricole -tallissa. Hän edusti UCI World Tour -tason talleja Lotto-Belisolia vuosina 2012–2014 ja IAM Cyclingia 2015–2016. Kaudella 2017 hän edusti UCI Professional Continental -tason Cofidis-tallia ja vuodesta 2018 Vital Conceptia.


title: Jonas Van Genechten


title: Sorjonen

text: Sorjonen on suomalainen rikosdraamasarja, jonka esittäminen alkoi Yle TV1:llä syksyllä 2016. Sarjaa on luonnehdittu Suomen ensimmäiseksi "nordic noir" -sarjaksi.


title: Sorjonen

text: Sarjan pääosassa on keskusrikospoliisin rikostutkija Kari Sorjonen (Ville Virtanen), joka muuttaa vakavasta sairaudesta toipuvan vaimonsa Pauliinan (Matleena Kuusniemi) ja teini-ikäisen tyttärensä Janinan (Olivia Ainali) kanssa vaimonsa lapsuuden maisemiin kaakkoissuomalaiseen rajakaupunkiin Lappeenrantaan. Uudessa kotikaupungissaan Kari Sorjonen aloittaa työt paikallisen poliisin vakavien rikosten erikoisyksikössä (lyh. VARE).


title: Sorjonen

text: Sarjan 11-osainen ensimmäinen tuotantokausi koostuu viidestä erillisestä rikostapauksesta, joiden otsikot ovat ”Nukkekoti”, ”Sudenkorennot”, ”Raivotar”, ”Nainen järvessä” sekä ”Loppupeli”. Toinen tuotantokausi esitetään syksyllä 2018.


title: Sorjonen

text: Gummerus julkaisee sarjan pohjalta J. M. Ilveksen (salanimi) kirjoittaman kirjasarjan, jonka ensimmäinen osa "Sorjonen – Nukkekoti" julkaistiin lokakuussa 2016.


title: Sorjonen

text: "Sorjonen" voitti vuoden 2016 Kultainen Venla -gaalassa parhaan draamasarjan palkinnon. Lisäksi Ville Virtanen palkittiin sarjasta parhaan miesnäyttelijän palkinnolla, ja Anu Sinisalo parhaan naisnäyttelijän palkinnolla.


title: Sorjonen

text: Ensimmäinen kausi sisältää viisi erillistä rikostarinaa:


title: Sorjonen

text: KRP:n huippututkija Kari Sorjonen (Ville Virtanen) muuttaa vaimonsa (Matleena Kuusniemi) ja tyttärensä kanssa Lappeenrantaan saadakseen aikaa perheelleen. Hän aloittaa työt paikallisen poliisin vakavien rikosten erikoisyksikössä (lyh. VARE). Sorjosen perherauha kuitenkin rikkoutuu, kun järvestä löytyy alastoman naisen ruumis. Perheenisä Esa Kuparinen (Jaakko Saariluoma) työskentelee seuralaispalvelun alaisuudessa ja kuljettaa Venäjältä nuoria naisia Suomeen. Kuparinen sieppaa venäjänsuomalaisen Katia Jaakkolan (Lenita Susi), koska haluaa suojella häntä. Kun Katian äiti, FSB:n (Venäjän tiedustelupalvelu) leivissä työskentelevä Lena Jaakkola (Anu Sinisalo) huomaa tyttärensä kadonneen, hän tulee Suomen puolelle etsimään Katiaa. Lena löytää Kuparisen piilopaikan, mutta Katia on kadonnut, ja Esa Kuparinen murhattu.


title: Sorjonen

text: Yksinhuoltaja Emilia Serala (Johanna af Schultén) salakuljettaa muuntohuumeita Pietarista. Mika Tenhola (Kalle Jokinen) on ostanut kyseisiä huumeita. Mika menee hotelliin tapaamaan huumepoliisi Santeri Kamista (Lauri Tanskanen). Hän löytää kylpyhuoneesta verisen Emilian, ja vieressä makaa murhattu Kaminen, jota on isketty 12 kertaa saksilla. Mika ja Emilia poistuvat paikalta. Aamulla Kamisen ruumis löydetään, ja Sorjosen ryhmä alkaa tutkia tapausta. Lena Jaakkola liittyy Sorjosen ryhmään.


title: Sorjonen

text: Oikeuslääkäri Hannu-Pekka Lundilla (Max Bremer) on seksisuhde seuralaispalvelun naiseen Natashaan (Ilona Chevakova). Kun Hannu-Pekka ja Natasha harrastavat yhdyntää, Natashan suusta alkaa tulla vaahtoa, ja hän joutuu sairaalaan. Sairaalassa Natasha alkaa kouristella. Samaan aikaan kaupunginjohtaja Degermanin rikkaan suvun omistamiin varastoihin on murtauduttu, ja niissä on järjestetty koiratappeluita. Natashan sisko Irina löytyy kuolleena. Sekä Irinalla että Natashalla todetaan olevan vesikauhu. He saivat tartunnan ollessaan mukana laittomissa tappeluissa, joissa koirat purivat heitä. Sorjonen alkaa pelätä, että monet hänen läheisensä ovat saaneet tartunnan.


title: Sorjonen

text: Elina Koivula (Saara Kotkaniemi) löytyy henkihieverissä katiskasta Saimaasta. Hänet on pidetty hengissä hengitysputken avulla. Nainen työskenteli Venäjällä prostituoituna. VARE:n pomo Taina (Kristiina Halttu) ei kuitenkaan halua, että Sorjonen tutkii tapausta. Hän haluaa Sorjosen ja VARE:n tutkivan kansanedustaja Minttu Vesterisen (Marjaana Maijala) autovarkautta.


title: Sorjonen

text: Sorjosen tytär löytyy Saimaasta veneestä verisenä ja muistinsa menettäneenä. Samasta veneestä löytyy vasaralla murhattu Esko Kaartinen (Pekka Strang). Syyttäjä Eve Eronen (Maija Paunio) pidättää Sorjosen tyttären Janinan epäiltynä Kaartisen murhasta. Sorjonen aikoo todistaa tyttärensä olevan syytön. Seppo Paaltemaa (Heikki Pirhonen) on kadonnut. Myös sikoja katoaa. Oikeuden tuomari Kaarle Volkoffin (Dick Idman) vaimo, pähkinäallergikko Anne Volkoff (Sari Havas) löytyy kuolleena autostaan. Hänen elimistöstään ei kuitenkaan löydy pähkinää. Sorjonen epäilee, että tapaukset liittyvät toisiinsa. Hän tajuaa, että Janinalle, Esko Kaartiselle, Seppo Paaltemaalle, sioille sekä Anne Volkoffille on annettu tuntematonta huumausainetta, joka lamauttaa. Tämän jälkeen osa olisi tapettu. Uhrien verestä ei löydy huumausainetta, joten Sorjonen epäilee murhaajan käyttäneen plasmalääkettä, joka estää huumausaineen näkymisen testeissä. Epäilykset kohdistuvat poliisin laboratoriossa työskentelevään Lasse Maasaloon (Sampo Sarkola). Maasalon talo löytyy palaneena.


title: Sorjonen

text: Toinen kausi sisältää niin ikään viisi erillistä rikostarinaa:


title: Sorjonen

text: Tuntematon rekkamies murhaa äidin ja pojan, jotka paljastuvat Sonja ja Sasha Harkolaksi. Poliisi epäilee aluksi Sonjan väkivaltaista ex-miestä (Iikka Forss) murhasta, mutta Kari Sorjonen on eri mieltä. Samaan aikaan venäläinen elinkautisvanki Alexander Slavec (Dimitri Kosjakov) ottaa yhteyttä Katiaan. Alexander on Katian isä. Tapauksiin liittyy myös suomalainen asianajaja Seppo Laakkonen (Kari Heiskanen), joka ottaa yhteyttä Sorjoseen.


title: Sorjonen

text: Kevätuhri (jaksot 14-15)


title: Sorjonen

text: "Sorjosen" käsikirjoittaja-ohjaaja Miikko Oikkonen valmisteli sarjaa vuodesta 2010 alkaen. Yksi hänen tutkimistaan rikostapauksista oli vuonna 2000 Imatralla tapahtunut Eveliina Lappalaisen surma. Poliisin tutkintametodien lisäksi sarja kuvaa vaativan työn ja perhe-elämän yhdistämistä. Suomen ja Venäjän rajan läheisyys on sarjan keskeisiä aiheita.


title: Sorjonen

text: Ensimmäisen tuotantokauden tuotantobudjetti oli noin kolme miljoonaa euroa.


title: Sorjonen

text: Sarjan ensimmäistä tuotantokautta kuvattiin Lappeenrannassa 28. heinäkuuta – 14. elokuuta 2015 kahden eri kuvausryhmän voimin. Lappeenrannan kaupunki osallistui kuvauksiin avustamalla kuvauspaikkojen järjestämisessä ja mediayhteistyössä mutta ei sijoittanut tuotantoon suoraan rahaa. Lappeenrannan jälkeen sarjan kuvauksia jatkettiin liettualaisessa studiossa, johon rakennettiin muun muassa sarjassa esiintyvä poliisiasema ja päähenkilön koti.


title: Sorjonen

text: "Sorjosen" ensimmäisen kauden tuotantokustannukset olivat noin kolme miljoonaa euroa. Verohallinto haki sarjan tuotantoyhtiön Fisher King Productionin konkurssiin maksamattomien verojen vuoksi syyskuussa 2016, mutta tämä ei vaikuta ensimmäisen kauden esittämiseen.


title: Sorjonen

text: Sarjan toisen tuotantokauden suunnittelu aloitettiin jo ennen kuin ensimmäistä kautta alettiin esittämään. Toista kautta kuvattiin Lappeenrannassa elokuussa 2017.


title: Sorjonen

text: Sarjan englanninkielinen nimi on "Bordertown", ja se valittiin huhtikuussa 2016 kahdentoista draamasarjan joukkoon, joka esitettiin Cannesissa, MipTV-festivaaleilla. "Sorjonen" oli esiteltävistä sarjoista ainut pohjoismainen tuotanto. Toukokuussa sarja oli esillä Pariisissa SerieMania-festivaaleilla. Sarja tullaan esittämään saksalaisella SKY Deutschland ja ranskalaisella CanalPlay -kanavalla Myös yhdysvaltalainen videopalvelu Netflix on ostanut "Sorjosen" esitysoikeudet. Sarjaa nähdään Netflixissä 31. maaliskuuta 2017 alkaen Yhdysvalloissa, Kanadassa, Britanniassa, Norjassa, Ruotsissa, Tanskassa, Islannissa, Itä-Euroopassa, Venäjällä ja Alankomaissa. Yhteensä "Sorjonen" on tuottaja Matti Halosen mukaan levinnyt jo yli 40 maahan.


title: Arman Pohjantähden alla

text: Arman Pohjantähden alla on 5. huhtikuuta 2016 Nelonen-kanavalla alkanut dokumenttisarja, joka kertoo Suomesta ja suomalaisuudesta. Ohjelmassa Arman Alizad tutustuu suomalaiseen yhteiskuntaan ja niiden aiheisiin, jotka puhuttavat ja pelottavat. Sarjan toinen tuotantokausi alkoi 11. huhtikuuta 2017. Sarjan kolmannella tuotantokaudella, joka alkoi 10.4.2018, Arman tutustuu eri ammatteihin.


title: Inkoon satama

text: Inkoon satama (LOCODE: FI INK ) on Inkoossa, Uudellamaalla, Suomenlahden rannalla sijaitseva, yksityisesti omistettu kauppasatama. Se on eräs Suomen ympäri vuoden avoinna pidettävistä talvisatamista. Sataman liikenne pohjautuu hakurahteihin eikä satamassa ei ole säännöllistä linjaliikennettä.


title: Inkoon satama

text: Suomen Inkoon ja Viron Paldiskin välille suunnitelmien mukaan vuoden 2018 tienoilla rakennettava Balticconnector-maakaasuputkiyhteys saapuisi alustavan suunnitelman mukaan varsin lähelle, luokkaa parin kilometrin etäisyydelle Inkoon satamasta. Inkoon sataman alue on ollut esillä sijoituspaikaksi myös suurelle Suomenlahden LNG-terminaalille.


title: Inkoon satama

text: Inkoon sataman vuosittainen rahtimäärä:Aivan Inkoon sataman länsipuolella sijaitsee myös Fortumin yksityinen satama (laituri), jota käytettiin harvakseltaan Inkoon hiililaudevoimalaitoksen hiilikuljetuksiin. Vuosina 2013–2015 satamaan ei kirjattu enää lainkaan ulkomaan rahtiliikennettä, sillä voimala suljettiin vuonna 2014. Vuoden 2016 alussa yhtiö kertoi aikomuksestaan purkaa Inkoon hiilivoimalaitos. Vielä 2012 Fortumin sataman kautta kulki 0,35 milj. tonnin kokonaisrahtimäärä.


title: Marjo Niittyviita

text: Marjo Niittyviita (s. 13. marraskuuta 1974 Hollola) on suomalainen yrittäjä. Niittyviita pyörittää miehensä ja äitinsä kanssa Mallitoimisto Model Acea. Hän on tullut tunnetuksi televisio-ohjelmista Supermarjo ja tytöt ja Pelasta perheemme, Supermarjo!.


title: Hashidate (1939)

text: Hashidate () oli keisarillisen Japanin laivaston 1940 valmistunut Hashidate-luokan tykkivene.


title: Hashidate (1939)

text: Alus tilattiin Osaka Iron Worksiltä osana vuoden 1937 hankintoja. Sen köli laskettiin 20. helmikuuta 1939 ja alus laskettiin vesille 23. joulukuuta. Se valmistui 30. kesäkuuta 1940.


title: Hashidate (1939)

text: Alus upotettiin 22. toukokuuta 1944 Etelä-Kiinan merellä ja se poistettiin alusluettelosta 10. heinäkuuta.


title: Jämsänvesi

text: Jämsänvesi (myös "Petäjävesi", SYKE:n järvinumero 14.531.1.001) on Petäjäveden kirkonkylässä sijaitseva keskikokoinen järvi. Se kuuluu Kymijoen päävesistöön ja sen Jämsän reittiin. Jämsänvesi saa vetensä Pengerjoesta ja Karikkoselän kautta Ala-Kintausjärvestä.


title: Jämsänvesi

text: Petäjäveden vanha kirkko on Jämsänveden rannalla, järven kapeikossa, jossa harjumainen Solikkosaari jakaa virran kahtia. Wanhan Witosen melontareitti alkaa Jämsänvedeltä.


title: Uji (1940)

text: Uji () oli keisarillisen Japanin laivaston 1941 valmistunut Hashidate-luokan tykkivene.


title: Uji (1940)

text: Alus tilattiin Osaka Iron Worksiltä osana vuoden 1937 hankintoja. Sen köli laskettiin 20. tammikuuta 1940 ja alus laskettiin vesille 29. syyskuuta. Se valmistui 30. huhtikuuta 1941.


title: Uji (1940)

text: Alus luovutettiin 13. syyskuuta 1945 Kiinalle ja se poistettiin alusluettelosta 25. lokakuuta.


title: Pyörätuolitennis kesäparalympialaisissa 2016

text: Pyörätuolitenniksessä kilpailtiin Rio de Janeiron 2016 kesäparalympialaisissa 8:tta kertaa. Kilpailut käytiin 9.–16. syyskuuta. Eri kilpailumuotoja oli yhteensä kuusi. Kilpailut käytiin Centro Olímpico de Tênisissä.


text: Sarjat on jaettu avoimeen ja Quad luokkaan. Avoimessa luokassa on sellaiset urheilijat, joilla on vähintään toisen jalan toimintakyky heikentynyt, mutta kummatkin kädet toimivat normaalisti. Quad luokassa on sellaiset urheilijat, joiden vammat haittaavat pyörätuolin liikuttamista sekä mailan käsittelyä. Quad luokassa miehet ja naiset kilpailevat samoissa sarjoissa, mutta avoimessa luokassa on kummallekin sukupuolelle omat turnaukset.


title: Pöytätennis kesäparalympialaisissa 2016

text: Pöytätenniksessä kilpailtiin Rio de Janeiron 2016 kesäparalympialaisissa 15. kertaa. Kilpailut käytiin 8.–17. syyskuuta. Eri sarjoja oli yhteensä 29. Kilpailut käytiin Riocentrossa.


title: Pöytätennis kesäparalympialaisissa 2016

text: Sarjat on jaettu 11 eri vammaluokkaan. Liikuntavammaiset kilpailevat luokissa 1-10, joista luokat 1-5 ovat pyörätuoliluokkia. Luokat 6-10 ovat pystyluokkia. Luokassa 11 kilpailevat kehitysvammaiset.


title: Soutu kesäparalympialaisissa 2016

text: Soudussa kilpailtiin Rio de Janeiron 2016 kesäparalympialaisissa 3:tta kertaa. Kilpailut käytiin 9.–11. syyskuuta. Eri kilpailumuotoja oli yhteensä neljä. Kilpailut käytiin Lagoa Rodrigo de Freitaksessa.


title: Soutu kesäparalympialaisissa 2016

text: Kaikki matkat ovat 1 000 metriä. Luokassa LTA soutavat sellaiset urheilijat, jotka voivat käyttää jalkojaan, käsiään ja keskivartaloa. Samoin he voivat käyttää liukuistuinta. Tällaisia urheilijoita ovat muun muassa sellaiset, joilta on amputoitu jalkaterä tai sormia. LTA luokassa kilpailevat myös näkövammaiset. TA luokassa kilpailevat sellaiset soutajat, jotka eivät pysty käyttämään liukuistuinta, mutta pystyvät käyttämään käsiään ja keskivartaloaan soutamiseen. AS luokassa soutajien kyky käyttää jalkoja ja keskivartaloa on minimaalinen. He voivat käyttä vain käsiään ja olkapäitään soutamiseen. AS luokassa urheilevat muun muassa selkäydinvammaiset. Nelikkokilpailu on sekajoukkuekilpailu.


title: Uinti kesäparalympialaisissa 2016

text: Uinnissa kilpailtiin Rio de Janeiron 2016 kesäparalympialaisissa 15. kertaa. Kilpailut käytiin 8.–17. syyskuuta. Eri kilpailumuotoja ja sarjoja oli yhteensä 151. Kilpailut käytiin Estádio Aquático Olímpicossa.


title: Yleisurheilu kesäparalympialaisissa 2016

text: Yleisurheilussa kilpailtiin Rio de Janeiron 2016 kesäparalympialaisissa 15. kertaa. Kilpailut käytiin 8.–18. syyskuuta. Eri kilpailumuotoja ja sarjoja on yhteensä 177. Kilpailut käytiin Estádio Olímpico João Havelangessa.


title: Same Shit in a Different Package

text: Same Shit in a Different Package on punkyhtye Nazi Death Campin kokoelma-albumi, joka julkaistiin 7. tammikuuta 2015 levymerkillä Red Lounge Records.


title: Mental Problems

text: Mental Problems on punkyhtye Nazi Death Campin single, joka julkaistiin 7" vinyyliformaatissa vuonna 2007 levymerkillä Ratbite Records. Siitä julkaistiin neljä eri painosta, joista jokaisessa kappaleet ovat vain toisella puolella.


title: We’re Not Special Just Retarded

text: We’re Not Special Just Retarded on punkyhtye Nazi Death Campin ensimmäinen EP-levy. Se julkaistiin 21. marraskuuta 2007 levymerkillä Psychedelica Records. Albumin ensimmäinen painos käsitti 500 kopiota, joista jokainen sata kappaletta eri värisellä kannella.


title: Apple A6

text: Apple A6 on Applen suunnittelema 32-bittinen järjestelmäpiiri (SoC). Siru esiteltiin iPhone 5 -älypuhelimen julkaisun yhteydessä. Applen mukaan Apple A6 -järjestelmäpiiri on kaksi kertaa nopeampi kuin edeltäjänsä Apple A5.


title: Apple A6

text: Piirillä on PowerVR-grafiikkasuoritin ja se käyttää LPDDR2 SDRAM -muistia.


title: Apple A6

text: Suoritin käyttää ARMv7-A-arkkitehtuuria.


title: Nazi Death Camp / Sons of Saddam

text: Nazi Death Camp / Sons of Saddam on saman nimisten punkyhtyeiden split-albumi, joka julkaistiin vuonna 2008 levymerkillä Red Lounge Records. Albumista painettiin 500:n kappaleen painos, josta 100 punaisella vinyylillä.


title: Pseudokumeeni

text: Pseudokumeeni eli 1,2,4-trimetyylibentseeni (CH) on aromaattisiin hiilivetyihin kuuluva orgaaninen yhdiste. Yhdistettä voidaan käyttää orgaanisen kemian synteeseissä muiden yhdisteiden valmistukseen. Pseudokumeeni on hemimelliteenin ja mesityleenin isomeeri.


title: Pseudokumeeni

text: Pseudokumeeni on huoneenlämpötilassa väritöntä nestettä. Yhdiste on käytännöllisesti katsoen veteen liukenematonta ja liukenee paremmin useisiin orgaanisiin liuottimiin. Näitä ovat esimerkiksi etanoli, dietyylieetteri ja bentseeni. Pseudokumeeni voi reagoida elektrofiilisella aromaattisella substituutiolla esimerkiksi Friedel–Crafts-alkylointireaktiolla, joko 3- tai 5-asemiin. Näistä 5-asema on reaktiivisempi, koska 3-asemassa vierekkäisiin hiiliatomeihin sitoutuneet metyyliryhmät aiheuttavat steeristä estettä. Pseudokumeeni voidaan hapettaa laimean typpihapon tai ilman avulla trimelliittihapoksi tai trimelliittihappoanhydridiksi. Ilmahapetuksessa katalyyttinä käytetään koboltin ja mangaanin suolojen sekä bromin seosta. Pseudokumeeni on myrkyllistä ja ärsyttää ihoa, silmiä ja hengitysteitä. Se voi myös vaurioittaa keskushermostoa.


title: Pseudokumeeni

text: Pseudokumeenia esiintyy kivihiilitervassa ja sitä voidaan eristää maaöljyn jalostuksessa muodostuvasta niin kutsutusta C-fraktiosta, joko tislaamalla (niin kutsuttu superfraktiointi) tai muodostamalla saostuva kompleksi urean kanssa. Muita tapoja yhdisteen valmistamiseen ovat ksyleenin isomeerien (o-ksyleeni) metylointi metyylikloridilla tai kaasufaasissa tasahtuva ksyleenin disproportioituminen.


title: Pseudokumeeni

text: Pseudokumeeni voidaan isomeroida mesityleeniksi tai hemimelliteeniksi tai alkyloida, jolloin tuotteina muodostuu dureenia, isodureenia, preniteeniä ja pentametyylibentseeniä. Aine voidaan myös hapettaa trimelliittihapoksi ja trimelliittihappoanhydridiksi. Muita pseudokumeenista valmistettavia yhdisteitä ovat eräät väriaineet, hajusteet ja E-vitamiinin valmistukseen tarivttava 2,3,5-trimetyylianiliini. Pseudokumeenia voidaan käyttää myös tuikeilmaisimissa ja bensiinin lisäaineena.


title: 2008–2009 Euro Tour

text: 2008–2009 Euro Tour on punkyhtyeiden Nazi Death Campin ja Royal Turdsin split-albumi, joka julkaistiin joulukuussa 2008 levymerkillä Red Lounge Records. Siitä julkaistiin 530:n kappaleen painos, joista 130 punaisella vinyylillä, joista 30 käsin numeroituna.


title: The Sea of Grass

text: The Sea of Grass on Conrad Richterin romaani vuodelta 1936. Sen tapahtumapaikka on New Mexico 1800-luvun lopulla, ja aiheena on konflikti, jossa vastakkain ovat rikkaat karjatilalliset, joiden karja laiduntaa vapaasti valtion mailla, preerialla, ruohopelloilla ("sea of grass"), ja pientilalliset, valtiolta maata saaneet uudisasukkaat, jotka rakentavat aitoja omiksi tarpeikseen viljelemiensä maiden ympärille. Teos on laaja muotokuva cowboy-aikakauden päättymisestä Yhdysvaltojen lounaisosissa Suurilla tasangoilla.


title: The Sea of Grass

text: Se on taustana kolmiodraamassa, jossa osapuolina ovat karjatilallinen Jim Brewton, hänen St. Louisisista kotoisin oleva vaimonsa Lutie Cameron ja kunnianhimoinen liittovaltion tuomari Brice Chamberlain. Richter rakentaa Homerosta mukaillen tarinaa, jossa lapset joutuvat mukaan vanhempiensa konflikteihin. Romaanin näkökulma on eversti Brewtonin veljenpojan Halin.


title: The Sea of Grass

text: Juri Nummelin kirjoittaa Parnassossa, että tarina kuulostaa perinteiseltä länkkäriltä, mutta monet piirteet tekevät siitä poikkeuksellisen, kuten että länkkäreissä ei juuri kuvata viljapeltojen kuihtumista ja Richterin runollinen kieli eroaa perinteisestä lännenkirjallisuuden kielestä. Jim Brewton sen sijaan on perinteinen lännensankari, karismaattinen ja jääräpäinen johtajatyyppi. Nummelin huomauttaa, että ristiriitoja kuvatessaan Richter ei asetu kenenkään puolelle, eikä runollinen kieli oikein sopisikaan väkivallan kuvauksiin, kun taas perinteisten lännenromaanien keinovalikoimiin väkivalta kuuluu. Richter kuitenkin kohdistaa empatiansa vähäosaisille.


title: The Sea of Grass

text:
Richter suhtautuu kriittisesti lännen asuttamiseen, jonka seurauksena on ekologinen kriisi, ruohopeltojen kuivuminen.
Kriitikot suhtautuivat kirjaan myönteisesti, ja se vahvisti Richterin mainetta historiallisten romaanien kirjoittajana.


title: The Sea of Grass

text: Romaanin pohjalta on tehty vuonna 1947 elokuva "Lainehtiva tasanko", jonka on ohjannut Elia Kazan ja jossa pääosia näyttelevät Katharine Hepburn ja Spencer Tracy. Kazan oli tyytymätön elokuvaan pettyneenä tuotantoratkaisuihin, kuten tasankoa esittävän valmiin filmiaineiston käyttöön sen sijaan, että kuvausryhmä olisi lähetetty paikan päälle, ja Hepburnin liioitellun hienoon puvustukseen. Hän kehotti ihmisiä jättämään se katsomatta. Elokuvasta tuli kuitenkin suosittu, ja sen taloudellinen tuotto oli suurempi kuin minkään muun Hepburnin ja Tracyn yhdessä tekemistä elokuvista.


title: Atami (1929)

text: Atami () oli keisarillisen Japanin laivaston 1929 valmistunut Atami-luokan tykkivene.


title: Atami (1929)

text: Alus tilattiin Mitsuin Taman telakalta osana vuoden 1927 hankintoja. Sen köli laskettiin 6. marraskuuta 1928 ja alus laskettiin vesille 30. maaliskuuta 1929. Se valmistui 30. kesäkuuta.


title: Atami (1929)

text: Alus luokiteltiin 30. toukokuuta 1931 toisen luokan tykkiveneestä tykkiveneeksi. Se luovutettiin syyskuussa 1945 Kiinalle ja alus poistettiin alusluettelosta 30. syyskuuta.


title: Futami (1929)

text: Futami () oli keisarillisen Japanin laivaston 1930 valmistunut Atami-luokan tykkivene.


title: Futami (1929)

text: Alus tilattiin Fujinagatan telakalta osana vuoden 1927 hankintoja. Sen köli laskettiin 25. kesäkuuta 1929 ja alus laskettiin vesille 20. marraskuuta. Se valmistui 28. helmikuuta 1930.


title: Futami (1929)


title: David de la Cruz

text: David de la Cruz Melgarejo (s. 6. toukokuuta 1989 Sabadell, Katalonia) on espanjalainen maantiepyöräilijä.


title: David de la Cruz

text: De la Cruz aloitti ammattilaisuransa Caja Rural -tallissa 2010–2012. Hän kilpaili Team NetApp-Endura -joukkueessa 2013−2014, Etixx-Quick Step / Quick-Step Floors -tallissa 2015–2017 ja on vuodesta 2018 edustanut Team Skyta.


title: David de la Cruz

text: De la Cruz voitti Espanjan ympäriajossa 2016 Oviedoon päättyneen yhdeksännen etapin 27 sekunnin erolla Dries Devenynsiin. Hän siirtyi samalla kokonaiskilpailun johtoon yhden etapin ajaksi.


title: David de la Cruz

text: Lähteet: Pro Cycling Stats, Cycling Archives


title: Jemma Redgrave

text: Jemma Redgrave (s. 14. tammikuuta 1965 Lontoo, Iso-Britannia), on englantilainen näyttelijä, joka on tunnettu televisiorooleistaan.


title: Jemma Redgrave

text: Redgrave on osa neljättä polvea suvussa, johon kuuluu useita menestyneitä näyttelijöitä. Hänen isoisänsä on Michael Redgrave, isänsä on Corin Redgrave ja hänen tätejään Vanessa Redgrave ja Lynn Redgrave. Hänen serkkujaan ovat Joely Richardson, Natasha Richardson ja Carlo Nero.


title: Jemma Redgrave

text: Redgrave hyväksyttiin 18-vuotiaana opiskelijaksi London Academy of Music and Dramatic Art -draamakouluun.


title: Jemma Redgrave

text: Vuonna 2010 Redgrave esiintyi New Yorkissa The Public Theaterin seitsemäntuntisessa näytelmäkokonaisuudessa "The Great Game: Afghanistan", jonka ohjasi Nicolas Kent. Redgravella oli rooli viidessä 12:sta näytelmästä.


title: Jemma Redgrave

text: Redgraven vanhemmat ovat näyttelijä Corin Redgrave, joka kuoli syöpään vuonna 2010, ja malli Deirdre Hamilton-Hill, joka kuoli vuonna 1997 rintasyöpään.


title: Jemma Redgrave

text: Redgrave oli naimisissa asianajaja Tim Owenin kanssa vuodesta 1992 vuoteen 1997 ja pariskunnalla on kaksi poikaa.


title: Lynx (yritys)

text: Lynx (LYNX B.V.) on alankomaalainen arvopaperivälittäjä, joka tarjoaa palveluitaan Alankomaissa, Belgiassa, Saksassa, Ranskassa, Suomessa, Tšekissä, Puolassa, Sveitsissä ja Slovakiassa. Lynxillä on tällä hetkellä yli 50 000 asiakassalkkua Euroopassa. Lynx toimii yhteistyössä Interactive Brokersin kanssa ja tarjoaa asiakkailleen muun muassa TWS-kaupankäyntijärjestelmän. Lynxin toiminta on Alankomaiden keskuspankin (De Nederlandsche Bank) ja Hollannin rahoitusmarkkinoiden valvontaviranomaisten (Autoriteit Financiële Markten) sääntelyn alaista.


title: Lynx (yritys)

text: Lynx on kotimaassaan Alankomaissa useina vuosina valittu maan parhaimpien osakevälittäjien kärkeen.


title: Lynx (yritys)

text: Lynxin merkittävin kilpailija Suomen markkinoilla on Nordnet. Lynx ei tarjoa pääsyä Helsingin pörssiin ja kohdentaa Suomessa markkinointiaan enemmän kansainvälisestä osakekaupasta kiinnostuneille sijoittajille.


title: Lynx (yritys)

text: Lynx perustettiin 18. Elokuuta 2006 Alankomaissa, ja pitkän valmisteluprosessin jälkeen ensimmäiset asiakkaat avasivat tilinsä 4.7.2007. Perustajina toimivat yksityissijoittajat Jeroen Kramer ja Rogier Groen.


title: Lynx (yritys)

text: Vuonna 2008 Lynx laajensi toimintojaan Belgiaan ja Saksaan. Belgian toimisto Gentin kaupungissa avattiin 2.4.2008 ja Saksan toimisto Berliinissä avattiin 8.10.2008. Marraskuussa 2009 Lynxin asiakkuuksien määrä nousi yli 10 000 asiakkaaseen.


title: Lynx (yritys)

text: Joulukuussa 2012 Lynx pääsi sopimukseen MijnBrokersin kanssa yhtiön Alankomaiden toimintojen lakkauttamisesta. Tammikuussa 2013 MijnBroker lopetti toimintonsa Alankomaiden osakevälitysmarkkinoilta, ja sen seurauksena Lynx otti vastuulleen yhtiön asiakassalkut. Saman vuoden huhtikuussa Lynxin asiakastilien määrä ylitti ensimmäistä kertaa 20 000 asiakkaan rajan. Joulukuussa 2013 Lynx avasi toimiston Prahaan ja samalla laajensi toimintojaan Tšekkiin, josta tuli yhtiölle neljäs maa jossa on toimintoja.


title: Lynx (yritys)

text: Suomen markkinoilla Lynx on toiminut vuoden 2014 marraskuusta lähtien. Lynxillä oli jo ennen virallista laajentamista muutamia suomalaisia asiakkaita. Lynx julkaisee nettisivuillaan artikkeleita sijoittamisesta ja markkinoista. Lynxillä ei ole fyysistä toimipistettä Suomessa.


title: Lynx (yritys)

text: Helmikuussa 2015 Lynx laajensi toimintojaan Ranskaan. Yhtiö perustelee laajentamista muun muassa sillä, että tuolloin ranskalaisilla sijoittajilla oli kohtalaisen huonot mahdollisuudet sijoittaa Yhdysvaltojen osakemarkkinoilla. Saman vuoden maaliskuussa yhtiö ilmoitti saavuttaneensa 30 000 asiakkaan rajapyykin. Vuonna 2016 Lynx laajensi toimintojaan Slovakiaan, ja sen jälkeen pian yhtiö ilmoitti saavuttaneensa 40 000 asiakkaan rajapyykin.


title: Lynx (yritys)

text: Vuonna 2017 Lynx alkoi tarjoamaan välityspalveluita ammattimaisille sijoittajille, kuten institutionaalisille sijoittajille. Lynx nimittää näitä palveluta nimellä 'Pro Services'. Syyskuussa samana vuonna Lynx laajensi toimintojaan Sveitsiin, josta tulee yhtiölle kahdeksas maa, jossa Lynx tarjoaa palveluitaan sijoittajille. Lynxin asiakasmäärä ylitti 50 000 asiakkaan rajan lokakuussa 2017 ja samanaikaisesti yhtiö laajensi toimintojaan Puolaan.


title: Lynx (yritys)

text: Lynx on saanut useita palkintoja alankomaalaiselta IEX.nl:tä. Maaliskuussa 2009 Lynx sai yhtiöltä parhaan tulokkaan palkinnon, joka oli myös Lynxin ensimmäinen palkinto. Toinen IEX:n myöntämä palkinto tuli toukokuussa 2011, kun Lynx valittiin IEX:n tekemän kuluttajatyytyväisyysmittauksen perusteella Alankomaiden parhaaksi välittäjäksi.


title: Lynx (yritys)

text: Marraskuussa 2009 alankomaalainen Beleggers Belangen -lehti valitsi Lynxin ensimmäistä kertaa Hollannin parhaaksi välittäjäksi ja sen jälkeen myös vuosina, 2010, 2011, 2012, 2013 ja 2018.


title: Lynx (yritys)

text:
Marraskuussa 2013 Belleger.nl valitsi Lynxin ensimmäistä kertaa parhaaksi välittäjäksi Alankomaissa. Alankomaissa tätä niin sanottua Golden Bull -palkintoa nimitetään finanssialan Oscariksi. Toinen vastaava nimitys tuli vuonna 2016.
Cash Magazine nimitti Lynxin asiakaspalvelun parhaaksi Hollannin internetin välityksellä toimivien välittäjien keskuudessa lokakuussa 2013 ja myös vuosina 2015 ja 2018.


title: Lynx (yritys)

text: VergelijkBrokers.nl (suom. vertaile välittäjiä) valitsi Lynxin kokonaisuudessaan Alankomaiden parhaaksi välittäjäksi helmikuussa 2016.


title: Lynx (yritys)

text: Vuonna 2014 saksalainen talousjulkaisu Handelsblatt valitsi Lynxin Saksan parhaaksi nettivälittäjäksi.